بەردی گورچیلە - ویکیپیدیا، ئینسایکڵۆپیدیای ئازاد\nلەوانەیە ئەم وتارە لە http://wishe.net/details.aspx?=hewal&jmare=34246&Jor=9 (دووپ دێت · کۆپی ڤایۆز) لەبەرگیرابێتەوە، لەوانەیە ئەم کارە دژی سیاسەتی مافی لەبەرگرتنەوەی ویکیپیدیا بێت. تکایە بەسەریدا بچۆرەوە و، بە دەستکاریکردنی وتارەکە و لابردنی ھەر دەقێکی نائازادی مافپارێزراو و دانانی دەقی ئازاد و ڕەسەن لە جێی، یان پێشنیارکردنی سڕینەوەی، کێشەکە چارەسەر بکە. تکایە دڵنیا بە کە سەرچاوەی پێشێلکردنی مافەکانی لەبەرگرتنەوە خۆی ئاوێنەی ویکیپیدیا نییە. (تشرینی دووەمی ٢٠٢٠)\nبەردی گورچیلە بریتی لە نیشتوونی ڕەق و بچووکی کانزایی و خوێی ترشی لە بەشی ناوەوەی گورچیلەکاندایە. بە شێوەیەکی ئاسایی ئەو ماددانەی کە دەبنە ھۆی دروست کردنی بەردی گوڕچیلە، ڕۆن دەبن لە میزدا. کاتێک میز چڕ دەبێتەوە، ئەو کات کانزاکان دەبن بە کریستال و بەیەکەوە دەنووسێن و ڕەق دەبن. ئەنجامەکی دروست بوونی بەردی گورچیلەیە. زۆربەی بەردە گورچیلەیەکان لە کالیسیۆم پێکھاتوون.\n٢ ھۆکاری دروست بوون\n٣ مەترسی بەردی گورچیلە\nشوێنی ئێشی گورچیلە\nتاکوو بەردی گورچیلە نەجووڵێت و نەیێتە خوارەوە ھەست بە ھەبوونی ناکریت. لە کاتی ھاتنە خوارەوەیدا ڕەنگە ئەم نیشانانەی خوارەوە ڕووبدەن:\nئازار لە تەنیشتەکانی پشت «کەلەکە» خوار پەراسووەکان.\nگۆڕان لە توندی ژانەکە، لەوانەیە بۆ ٢٠ خولەک تاکوو ٦٠ خولەک بخایەنێت.\nژانەکە لە پشتەوە دەداتەوە بەشی خوارەوەی زگ و بنی زگ.\nبوونی خوێن لە نێو میز یان لێڵ بوونی میز.\nئازار لە کاتی میزکردن.\nھێڵنج و ڕشانەوە.\nتا و لەرز ھەندێک جار.\nھۆکاری دروست بووندەستکاری\nبەردی گورچیلە کاتێک دروست دەبێت کە پێکھاتەکانی ناو میز (شلە و چەندین جۆری کانزا و ترشەکان) لە ھاوسەنگی لابدەن. کاتێک ئەمە ڕوودەدات دەبێتە ھۆی ئەوەی میز جۆرە ماددەی کریستاڵ دروستکەر (وەک کالیسیۆم و ترشی یوریکی) لە خۆ بگرێت بەشێوەیەکی ئەوەندە زۆر کە شلەی میز ناتوانێت ڕۆنیان بکات. ئەو کێشانەی کە کار دەکەن لە فرمانی گورچیلەکەکان دەکەن لە مژین و فڕێدانی کالیسیۆم و ماددەکانی تر، ئەوا بارێک دروست دەکەن بۆ ئەوەی بەردی گوڕچیلە دروست ببێت. ھۆکاری ئەمەش لەوانەیە بۆماوە بێت، یاخود لەوانەیە کێشەی ڕیخۆڵە بێت، لەوانەیە خۆراکی یان ھەندێک لە دەرمانەکان بێت.\nزۆر جار باوە بەردی گورچیلە یەک ھۆکاری تەواوی نییە، بەڵکوو چەندین ھۆکاری ھەیە.\nمەترسی بەردی گورچیلەدەستکاری\nکەم خواردنەوەی شلە (ئاو)؛ ئەگەر بە شێوەیەکی پێویست ئاو نەنۆشریتەوە ئەوا میز چڕدەبێتەوە بەمەش مەترسی دروست بوونی بەرد زیاتر دەبێت. مێژووی خێزانی، ئەگەر یەکێک لە ئەندامانی خێزانێک بەردی گورچیلەیان ھەبیت ئەوا دیکەی ئەندامانی ئەو خیزانە لە مەترسیدان. ھەروەھا ئەگەر کەسیک بەردێکی ھەیە ئەوا ئەگەری دروست بوونی بەردی تریشی ھەیە. تەمەن و ڕەگەز، زۆربەی ئەو کەسانەی تووشی بەردی گورچیلە دەبن لە تەمەنی نێوان ٢٠ بۆ ٧٠ ساڵیدان. ڕەگەزی نێر زیاتر لەبارن بۆ تووشبوون. خۆراک، خۆراکی پڕ لە پرۆتین و سۆدیۆم، ھەروەھا کەم کالیسیۆم، مەترسی دروست بوونی بەردی گورچیلە زیاد دەکەن.\nزۆر خواردنەوەی ئاو. زیاتر لە ١٤ پەرداخ ئاو یاخود ٣٫٣ لیتر لە شلەمەنی. لە کەش و ھەوای گەرم زیاتریش پێویستە.\nئەگەر بەردی کەسیک لە جۆری کالیسیۆم ئۆگزالەیتی بیت، ئەوا پزیشکان بەباش دەزانن ئەو جۆرە خواردنانە بەشێوەی زۆر توند کەم بکرێتەوە کە دەوڵەمەندن لە ئۆگزالەیت، وەک ڕێواس، چەوەندەر، پاقلە، کەلەم، سپێناغ، پەتاتەی شیرین، کونجی و باوی.\nبەردی گورچیلە بە چەندین جۆر چارەسەر دەکرێت. یەکێک لە ئەم شێوازانە خواردنەوەی شلەی زۆرە تاکوو بەردەکە بۆ خۆی بجووڵێت و دەر بێت. شێوازێکی دیکە نەشتەرگەرییە کە لە ساڵانی سەدەی بیست و یەکەمدا کەمتر ئەنجام ئەدرێت. شێوازێ کە ئەمڕۆ بە کار دەبرێت بەم جۆرەیە کە بە بێ باز کردنی زگی نەخۆشی تووشبوو بە بەردی گورچیلە، لە ڕێگای میزبۆریەوە دەچەنە نیو میزەڕۆ و لەوێ بەردەکە بە شەپۆلی ئەلیکترۆمەگنیتیک دەشکێنن، بەم جۆرە بە کەمترین ئازار، بەردی گورچیلە چارەسەر دەبیت.\n^ http://www.merckmanuals.com/home/sec12/ch148/ch148a.html Archived ٨ی کانوونی یەکەمی ٢٠١٤, لە وەیبەک مەشین.\nوەرگیراو لە «https://ckb.wikipedia.org/w/index.php?title=بەردی_گورچیلە&oldid=737120»


ده‌كرێت بزانم كێ سه‌ردانی پڕۆفایلی فه‌یسبووكه‌كه‌می كردووه ؟\nفه‌یسبووك خۆی هیچ ڕێگه‌یه‌كی فه‌رمی دانه‌ناوه\nبه‌كارهێنه‌رێكی زۆری تۆڕه كۆمه‌ڵایه‌تییه‌كان به‌تایبه‌ت فه‌یسبووك، زۆر كات له تایبه‌تمه‌ندیه‌ك ده‌گه‌ڕێن و پڕۆگرام و ئه‌پ و پێوه‌كراوی زۆر داده‌گرنه سه‌ر ئامێره‌كانیان و جۆره‌ها ڕێگه ده‌گرنه‌به‌ر تاوه‌كوو بزانن : ” كێ و چ كاتێك، سه‌ردانی پڕۆفایلی فه‌یسبووكه‌كه‌یان كراوه و كێن ئه‌وانه‌ی ڕۆژانه سه‌ردانی فه‌یسبووكه‌كه‌ی ده‌كه‌ن “.\nبه‌ڵام ئایه هه‌موو ئه‌و ڕێگایانه ده‌توانن به‌دروستی پێمان بڵێن و ده‌ستنیشانی ئه‌وكه‌سانه بكه‌ن كه سه‌ردانی پڕۆفایله‌كانمان ده‌كه‌ن، ئه‌ی بۆچی تاكو ئێستا ئه‌م تایبه‌تمه‌ندییه به‌فه‌رمی له‌لایه‌ن فه‌یسبووك به‌رده‌ست نه‌كراوه، له‌كاتێكدا به‌كارهێنه‌رێكی زۆری تۆڕه‌كه خواستی هه‌یه له‌به‌كارهێنانی ئه‌م تایبه‌تمه‌ندییه.؟!\nله‌ڕاستیدا، هیچ كام له‌و پڕۆگرام و پێوه‌كراوانه، دروست نین و ته‌واو ناتوانن ده‌ستنیشانی بكه‌ن و بزانن كێ سه‌ردانی پڕۆفایلی كێی كردووه، به‌ڵكوو هه‌ندێكیان ته‌نها له چوارچێوه‌ی خودی پڕۆگرامه‌كه خۆیدا ده‌توانن ده‌ستنیشانی بكه‌ن ئاخۆ كێ سه‌ردانی كام پڕۆفایله‌ی كردووه ، واتا ده‌بێت ( ئه‌وه‌ی كه ده‌یه‌وێت بزانێت كێ سه‌ردانی پڕۆفایله‌كه‌ی كردووه + ئه‌وه‌ی ده‌چێته ناو پرۆفایی یه‌كێكه‌وه) هه‌ردوولا هه‌مان پڕۆگرام و ئه‌پڵیكه‌یشن و پێوه‌كراوه‌كان به‌كار بهێنن.!\nوه ئه‌م پڕۆگرامانه‌ش به گشتی بۆ مه‌به‌ستی كۆكردنه‌وه‌ی زانیاری له‌سه‌ر به‌كارهێنه‌ران و هاككردنی پاسوۆرد و ئیمه‌یڵی فه‌یسبووك یان ڕێكلام كردن یاخود بڵاوكردنه‌وه‌ی ڤایره‌س و سیخوڕی كردن به‌سه‌ر مۆبایل و كۆمپیوته‌ره‌كان دروستكراون.\nئه‌وه‌ی جێگه‌ی سه‌رنجه، تاكوو ئێستا كۆمپانیای فه‌یسبووك ئه‌و تایبه‌تمه‌ندییه‌ی زیاد نه‌كردووه ، وه دژی هه‌موو ئه‌و ئه‌پڵیكه‌یشن و پێوه‌كراوه‌نه‌ش ده‌وه‌ستێته‌وه كه بۆ ئه‌و مه‌به‌سته به‌كارده‌هێنرێن، چونكه له‌به‌شی پاراستنی زانیاری باری كه‌سێتی به‌كارهێنه‌رانیدا هاتووه ده‌ڵێت: ” فه‌یسبووك به‌هیچ شێوه‌یه‌ك زانیارییه‌كانی به‌كارهێنه‌ر ئاشكرا ناكات” .\nشایه‌نی باسه، له‌به‌شی ناوه‌ندی یارمه‌تیدانی فه‌یسبووك به‌وجۆره‌ی خواره‌وه به‌ڕوونی وه‌ڵامی ئه‌و پرسیاره دراوه‌ته‌وه و ده‌ڵێت:\nده‌كرێت بزانم كێ سه‌یری پرۆفایله‌كه‌می كردووه . ؟\n” نه‌خێر، فه‌یسبووك ڕێگه به‌خه‌ڵكی نادات بزانن كێ سه‌ردانی پڕۆفایله‌كه‌یانی كردووه “\nناتوانی بزانی كێ سه‌ردانی پڕۆفایلی فه‌یسبووكه‌كه‌تی كردووه و كۆمپانیای فه‌یسبووك خۆی هیچ ڕێگه‌یه‌كی فه‌رمی دانه‌ناوه.\nبه‌هیچ شێوه‌یه‌ك پڕۆگرام و پێوه‌كراو بۆ ئه‌و مه‌به‌سته دامه‌به‌زێننه سه‌ر مۆبایل و كۆمپیوته‌ره‌كانتان چونكه سه‌لامه‌ت و دروست نین وه به‌مه‌به‌ستی هاككردن و بڵاوكردنه‌وه‌ی ڤایره‌س و فایلی سیخوڕی و دزینی زانیاری به‌كارهێنه‌ران و ڕێكلام كردن دروست كراون.\n"تحليل ثوري" يكشف "العمر المتبقي" للإنسان !


عەمار حەكیم: هەڵبژاردنی داهاتوو ئامرازێكە بۆ دەستەبەركردنی سەقامگیری – Politic Press\nعەمار حەكیم: هەڵبژاردنی داهاتوو ئامرازێكە بۆ دەستەبەركردنی سەقامگیری\nسەرۆكی رەوتی حیكمەی نیشتمانی رایگەیاند، هەڵبژاردنی داهاتوو چارەنوسسازەو ئامرازێكە بۆ دەستەبەركردنی سەقامگیری لە عێراق.\nنووسینگەی راگەیاندنی سەرۆكی رەوتی حیكمە رایگەیاند، عەممار حەكیم پێشوازیی لە نێردەی تایبەتی نەتەوەیەكگرتووەكان بۆ عێراق جینین پلاسخارت كردووەو هەردولا تاوتوێی بەڕێوەچوونی هەڵبژاردنی پێشوەختەی عێراقیان كردووە.\nئاماژەی بەوەشكردووە، لە كۆبونەوەكەدا هەڵبژاردنی داهاتووی پەرلەمانی عێراق و رۆڵی نەتەوەیەكگرتووەكانیان بۆ پشتیوانی لە عێراق بۆ هەڵبژاردنەكە باسكردووەو عەمار حەكیم هەڵبژاردنەكەی بە چارەنوسسازو ئامرازێك بۆ بەدیهێنانی سەقامگیری لە عێراق ناوبردووە.\nبەپێی راپۆرتی نوسینگەكەی، عەممار حەكیم پشتیوانی خۆی بۆ چاودێریی نێودەوڵەتی بۆ هەڵبژاردنەكانی داهاتووی عێراق دووپاتكردەوە و جەختی لەوەكردوەتەوە پێویستە ئەو چاودێرییە سنوورداربێت و كاریگەی نەكاتە سەر سەروەری عێراق.\nبڕیارە رۆژی 10ی تشرینی یەكەمی ئەمساڵ هەڵبژاردنی پێشوەختەی پەرلەمانی عێراق بەڕێوەبچێت.\nTags: عەمار حەكیم\nگۆڕان و كۆمەڵ و یەكگرتوو لە هەوڵی دروستكردنی بەرەیەكن بۆ هەڵبژاردن\nعەمار حەكیم لەسەر بودجەی هەرێم هاتە دەنگ\nعەمار حەكیم: هەڵبژاردنی داهاتوو وێستگەیەکە بۆ گۆڕینی هاوکێشەکان


به‌شی شه‌شه‌م …. مه‌لا عوزێر وه‌ک نموونه! – Denegkan\nبه‌شی شه‌شه‌م …. مه‌لا عوزێر وه‌ک نموونه!\nbyدەرسیم دیبەگەیی\tOctober 29, 2010\tگشتی\nPrevious عه‌لی سیستانی نوێنه‌رایه‌تی سیاسی کام چینی کۆمه‌ڵایه‌تی ده‌کات له عێراقدا؟\nNext گاردیان … بووبێ ئه‌سه‌ر


كارکردن لەپڕۆژەیەکی کرێنشینان دەستپێدەکاتەوە\nهەواڵ / کوردستان :: 14/08/2018 :: 297 جار بینراوە\nتاگ :: كوردستانى پرۆژە\nپڕۆژە خزمەتگوزارییەکانی ناو یەکە دروستکراوەکانی کرێنشینان جێبەجێدەکرێت و حکومەتی هەرێمی کوردستان بودجەی تایبەت بۆ یەکەکانی سیتەک دیاریدەکات، سەرۆکی کۆمەڵەی کرێنشینانیش سودمەندبووانی ئەو پرۆژانە دڵنیا دەکاتەوە کە بەهیچ شێوەیەک ئەو یەکانە نادرێنە کەسانی تر.\nبەرھەم سەردار، سەرۆکی کۆمەڵەی کرێنشینان لەھەرێمی کوردستان بە دواڕۆژی ڕاگەیاند "بەبڕیارێکی حکومەت یەکەکانی سیتەک بۆ کرێنشینان دروستکراوە، بەڵام لەماوەی رابردوودا بەهۆی قەیرانی دارایی نەتوانرا پڕۆژە خزمەتگوزارییەکانی تەواو بکرێت".\nوتیشی "چەندین پێشنیاز خرایەڕوو بۆ ئەنجامدانی ئەو پڕۆژانە، ئێمە سەرجەم ئەو پێشنیازانەمان رەتکردۆتەوە کە کرێنشینان لەو یەکانە بێبەش بکات".\nڕاشیگەیاند "لە ئێستادا حکومەتی هەرێمی کوردستان مانگانە بڕە بودجەیەکی بۆ تەواوکردنی پڕۆژە خزمەتگوزارییەکانی تەرخانکردووە و کاری تێدا دەکرێت، لێرەشەوە کرێنشینان دڵنیا دەکەینەوە کە ئەوانەی خاڵبەندی پێویستیان هەیە، لەپاش کۆتاییهاتنی کارەکان دەبنە خاوەن ئەو یەکانە".\nماوەی زیاتر لە 4 ساڵە پڕۆژەی دروستکردنی یەکەی نیشتەجێبوون بۆ کرێنشینان لەهەردوو ناوچەی سیتەک و زڕگوێز دروستکراوە، بەڵام بەهۆی قەیرانی دارایی بودجەی پڕۆژە خزمەتگوزارییەکانی کە بە 43 ملیار دینار خەمڵێنرابوو، ببووە رێگر لە دابەشکردنی ئەو یەکانە.\nلە ئێستادا حکومەتی هەرێم مانگانە پارە بۆ ئەو پڕۆژەیە تەرخاندەکات و لەهەردوو ناوچەکە 1500 کرێنشین سوودمەند دەبن.


چیرۆكی یانزه‌مین كتێبم !\n8/5/2019 - 16:33\nكۆمه‌ڵێك شیعری كۆن و نوێ\nمن و شیعر پێوه‌ندییه‌كی قووڵمان به‌یه‌كه‌وه ھه‌یه، ھه‌ر زوو، ئه‌و كاته‌ی بیرم كرده‌وه و وێنه‌كانم بینی، به نموونه بیركردنه‌وه له خود و خودا، بینینی ئه‌و بارانه‌ی له مه‌غریبێكدا زه‌رد ده‌بارێ، په‌نام بۆ باڵه‌كانی شیعر برد و ده‌مزانی بێ فڕین، مرۆڤ ناتوانی بیربكاته‌وه و ببینێت.\nھه‌وڵمدا بنووسم، له شیعر نووسیندا، ئه‌وكات، كه ھه‌رزه‌كاربووم و ئێسته‌یش، كه مووه سپییه‌كانی قژم حیكمه‌تم پێ ده‌به‌خشێ نه‌ك پیریی، من شیعر بۆ خۆم ده‌نووسم، نه‌ك بۆ ئه‌وانیتر، له شیعردا ته‌واو خۆمم و ئاگام له كه‌س نییه، ته‌نانه‌ت ھه‌ندێ كه‌ڕه‌ت نزیكه‌كانیشم لێم دڕدۆنگ ده‌بن، لێ ئه‌وه باڵی شیعره و له شه‌ققه‌ی باڵ ده‌دا و ده‌فڕێت، ده‌فڕێت و به دڵی خۆی، له شوێنێكدا ده‌نیشێته‌وه، جار ھه‌یه به‌سه‌ر لاشانی ژنێكه‌وه ھه‌ڵده‌نیشێ و جاریش ھه‌یه له ته‌ك فرمێسكێكدا ماڵ چێ ده‌كا، ئه‌و فڕینه ھێنده یاخییه، جار ھه‌یه منیش تووڕه ده‌كات و عه‌قڵم لێ ده‌سه‌نێته‌وه و دڵم ده‌گه‌ڵ خۆیدا ده‌بات، ئاگام لێ نییه، ھه‌ندێ كه‌ڕه‌ت دڵم داوه‌ته شه‌پۆڵێك و ھه‌ندێ كه‌ڕه‌تیش له شه‌وه‌زه‌نگێكدا جێمھێشتووه، ھه‌وڵم داوه ھه‌ر به باڵی شیعره‌وه بگه‌مه خۆر، له‌وێ، له‌به‌رده‌م خۆردا خۆم ڕووت بكه‌مه‌وه، ئاخر شیعر جۆرێكه له ڕووتبوونه‌وه له‌به‌رخۆردا !..\nكه سیاسه‌ت و وه‌زیفه، به ھه‌موو دڵڕه‌قی خۆیانه‌وه منیان له مه‌له‌كووتی شیعر دوورخسته‌وه، به‌رده‌وام چاوم له‌و په‌نجه‌ره‌یه بوو، په‌نجه‌ره‌ی خۆر، په‌نجه‌ره‌ی ڕووتبوونه‌وه و فڕین، ماوه‌یه‌كی زۆر باڵه‌كانم شه‌كه‌ت بوون و نه‌مده‌توانی شیعر بنووسم، ئاخر شیعر نه‌نووسین واته نه‌فڕین و ڕووتنه‌بوونه‌وه و خۆرنه‌بوون و خۆنه‌بوون، زۆرجار قێزم له خۆم ده‌كرده‌وه و ھه‌ستم ده‌كرد، كه من خه‌ریكه بیر ده‌چمه‌وه، ئه‌و جه‌ده‌له زۆر ماندووی ده‌كردم و له‌خۆم ده‌پرسی : ئه‌رێ من و شیعر بۆ وا لێك دابڕاین؟.. زۆر كه‌ڕه‌ت له چاوی شاعیره‌كانی ھاوڕێیشم ھه‌مان ئه‌و پرسیاره‌م ده‌خوێنده‌وه، لێ شیعر له ڕۆحمدا ، له ناخمدا ھه‌ر ئه‌و په‌رییه جوانه بوو، كه باڵه‌كانی پڕبوون له ڕه‌نگی فڕین!..\nبه‌ر له چه‌ند مانگێك، زانا خه‌لیل - ی شاعیر و ھاوڕێم ته‌له‌فۆنی بۆ كردم، سه‌ره‌تا وامزانی باسی كاروباری وه‌زاره‌ت ده‌كات، كه ده‌ستی به قسه‌كانی كرد، جیاواز قسه‌ی كرد، ئه‌و ته‌له‌فۆنی بۆ شاعیرێك كردبوو، كه ناوی سالار عوسمان - ه، ھه‌ستێكی زۆر خۆشی پێ به‌خشیم، ھه‌ستم كرد بیر نه‌چوومه‌ته‌وه و گوتی: ( بڕیارمانداوه 10 نامیلكه‌ی شیعری بۆ 10 شاعیر چاپ بكه‌ین و یه‌ك له شاعیره‌كان تۆی )، به‌ڕاستی ھه‌ستێكی زۆر خۆشی پێ به‌خشیم، چ له‌وه خۆشتره خه‌ڵك به شاعیرت بزانێ، چ له‌وه خۆشتره شیعر سنعه‌تت بێ، چ له‌وه خۆشتره خۆت بده‌یته به‌رخۆر و له شه‌ققه‌ی باڵ بده‌یت و بفڕی و ھه‌رجاره و له كۆشێكدا بنیشیته‌وه، جا كۆشی به‌ردێك بێ، یا كۆشی ده‌ریایه‌كی سپی، یا كۆشی گه‌ڵایه‌كی ھه‌ڵوه‌ریو، من ده‌مه‌وێت له به‌رخۆر بژیم و جاڕس بووم له نسێی ژووره‌كان، من ده‌مه‌وێت بفڕم و بێزاربووم له دانیشتنی به‌رده‌وامی ھۆڵه‌كان، من ده‌مه‌وێت خۆم ڕووت بكه‌مه‌وه و قێزم له‌م ھه‌موو پۆشاك و پۆشته‌ییه ده‌بێته‌وه، ئاخر من كوڕی شكاندنی دیواره‌كانی گه‌ڕه‌كی خۆمان بووم و كه له مه‌جلیسی مه‌لا ھاوڕێكانی باوكیشیم داده‌نیشتم، ده‌یان پرسیاری حه‌رامم ده‌كرد و پێموابوو، ھه‌موو پرسیاره‌كان حه‌ڵاڵن و ئێستایش ھه‌ر پێموایه پرسیار حه‌ڵاڵه و ده‌بێ دیواره‌كان بشكێنین، ده‌بێ ڕووت بینه‌وه و بفڕین و بچینه‌وه لای خۆر، ئێمه كوڕه‌زا و كچه‌زای خۆرین و شه‌ویش ھه‌رھێنده جوانه تا مۆمه‌كانی تیا ھه‌ڵگیرسێنین!..\n(گریان بۆته ده‌ستی چه‌پم )، یانزه‌مین كتێبی عومرمه و كۆمه‌ڵێك شیعری كۆن و نوێێ ده‌گه‌ڵ خۆیدا ھه‌ڵگرتووه و ھه‌وڵێكه بۆ رووتبوونه‌وه و فڕین بۆ لای خۆر، ئیتر ئه‌مه‌یه چیرۆكی یانزه‌مین كتێبم و ئه‌م سه‌فه‌ری فڕین به باڵی شیعره‌یش به‌رده‌وام ده‌بێت، چونكه له بنه‌ڕه‌تدا من سه‌ر به نه‌سلی شیعرم نه‌ك سیاسه‌ت !..


یەکیەتی ئەوروپا تیشک دەخاتە سەر کڕینی بە کەمترین بەهای دەوڵەتیی - Radio Sweden Kurdish - ڕادیۆی سوید - Radyoya Swêdê | Sveriges Radio\nwêne: Robert Henriksson/TT.\nیەکیەتی ئەوروپا تیشک دەخاتە سەر کڕینی بە کەمترین بەهای دەوڵەتیی\nبڵاو کرایه‌وه onsdag 15 januari 2014 kl 14.32\nئەمڕۆ پەڕلەمانی یەکیەتی ئەوروپا سەبارەت بە ئاراستەی ڕێنمایی بۆ کڕینی خزمەتگوزاری بە کەمترین بەها – واتە offentlig upphandling - دەنگ لە سەر پێسنیارێک دەدات. ئەمەش بۆ شارەوانییەکانی سوید لە کاتی کرینی خزمەتگوزاری بە کەمترین بەها دەتوانێ ببێتە هۆی ئەوەی کە بەشەکانی ژینگە و ڕیککەوتننامەی گشتی زەختیان بخرێتە سەر. بە پێی ئەم پێشنیارە لە داهاتودا لە کاتی کڕینی خزمەتگوزاری بە کەمترین بەها نرخی ئەم خزمەتگوزاریە لە لایان شارەوانیەکان پێویست نیە چیدی گرینگی پێ بدرێت. بەڵکوو لە داهاتو لایەنی سیاسی و کۆمەڵایەتیی دەتوانرێت گرینگتر بێت.\nلە لایان وڵاتانی ئەندامی یەکیەتی ئەوروپا و زۆرینەی ئەندامانی پەڕلەمانی ئەم یەکیەتییە ئەم پێسنیارە پشتیوانیی لێ دەکرێت. بەڵام ڕێکخراوی خاوەنکارانی سوید ئالمێگا سەبارەت بەم پێسنیارە ڕەشبینە و لە سەر ئەو باوەڕەن کە بۆ شارەوانیەکانی سویدی دەبێتە هۆی خەرجی زیاتر. هاوکات ئەندامپەرلەمانی یەکیەتی ئەوروپا و سەر بە حیزبت سۆسیالدێموکڕات یێنس نیلسۆن پێشوازی لەم پێسنیارە دەکات.\nنیلسۆن دەڵی پێش هەموو شتێک دەستەڵاتی زیاتر بەو کەسانە دەدرێت کە لە لایان شارەوانیەکان بەرپرسایەتی کڕینی خزمەتگوزاری بە کامترین بەها دەکەن. لە داهاتو بە پێی ئەم پێشنیارە بەتایبەتی سەبارەت بە پرسەکانی کۆمەڵایەتی دەتوانن داوای زیاتریان هەبێت، ، وەکوو بەشی ژینگە، لەبەرچاوگرتنی ڕێککەوتننامەی گشتی و مافی کرێکاران. ئەوەش پێشکەوتنێکی گەورەیە و زۆری پێ خۆشحاڵم.


ڕاگه‌یه‌ندراوی وه‌زاره‌تی په‌نابه‌رانی یۆنان له سه‌ر كردنه‌وه‌ی ده‌زگای مافی په‌نابه‌ری (كاتێخاكی) | Pishti News\nپه‌ڕه‌ی سه‌ره‌کی/په‌نابه‌ران/ڕاگه‌یه‌ندراوی وه‌زاره‌تی په‌نابه‌رانی یۆنان له سه‌ر كردنه‌وه‌ی ده‌زگای مافی په‌نابه‌ری (كاتێخاكی)\nڕاگه‌یه‌ندراوی وه‌زاره‌تی په‌نابه‌رانی یۆنان له سه‌ر كردنه‌وه‌ی ده‌زگای مافی په‌نابه‌ری (كاتێخاكی)\nPishtiwan Jaf Follow on Twitter 2020/05/19\n801 1 خوله‌ک\nوه‌زاره‌تی په‌نابه‌رانی یۆنان دوای ئه‌وه‌ی كه له دوێنێ ڕۆژی دوشه‌ممه 18/5/2020, یه‌كه‌م ڕۆژی كردنه‌وه‌ی ته‌واوی ده‌زگا فه‌رمیه‌كانی مافی په‌نابه‌ری بوو و به‌شێكی زۆر له په‌نابه‌ران بێ ئه‌وه‌ی ڕێز له ڕێنمایه ته‌ندروستیه‌كان بگرن و بێ ئه‌وه‌ی پێویست به بوونیان له‌و ده‌زگانه بكاه‌ت، ڕاگه‌یاندنێكی فه‌رمی بڵاو كرده‌وه.\nدوێنێ دووشه‌ممه، وێنه و ڤیدیۆی په‌نابه‌ران له به‌رده‌م ئه‌و ده‌زگانه بڵاو بۆیه‌وه و میدیا و كه‌ناڵه ته‌له‌ڤزیۆنه‌كانی یۆنانیش دیمه‌نه‌كانیان گواسته‌وه و ڕه‌خنه‌یان له وه‌زاره‌تی په‌نابه‌ران گرت و ئه‌مڕۆ وه‌زیر ناچار كرا و به‌یانامه‌یه‌كی بڵاو كرده‌وه.\nده‌قی به‌یانامه‌كه به زمانی كوردی\n” ڕێزگرتن له ڕێنماییه ته‌ندروستیان بۆ ڕووبه‌ڕووبوونه‌وه‌ی كۆرۆنا له ده‌زگا فه‌رمیه‌كانی مافی په‌نابه‌ری”\nتا ئێستا به‌شێوه‌یه‌كی گشتی كردنه‌وه‌ی ده‌زگاكانی مافی په‌نابه‌ری به ئاسایی به‌ڕێوه ده‌چێت كه له دوێنێ ڕۆژی دووشه‌ممه دوای دوو مانگ ده‌ست به‌كار بۆیه‌وه. ده‌زگاكان ئه‌م ماوه‌یه‌به‌هۆی كۆرۆنا كاره‌كانی ڕانه‌گرتبوو به‌ڵكو به شێوه‌یه‌كی كار كردن له ماڵه‌وه، كارمه‌نده‌كان كاریان ده‌كرد و له مانگی 3 و 4دا زیاتر له 22.000 بڕیار له سه‌ر كه‌یسه‌كان ده‌رچوون.\nبۆ خۆ پاراستن له بڵاوبوونه‌وه‌ی ڤایرۆسی كۆرۆنا و دروست كردنی قه‌ره‌باڵخی له به‌رده‌م ده‌زگاكاندا، چه‌ن بڕیارێك دران:\nبۆ ماوه‌ی 6 مانگ هه‌موو ئه‌و مافی په‌نابه‌ریانه (ئیقامه‌كان) و ئۆزڤایزه‌كان درێژكرانه‌وه كه له به‌سه‌رچوو بوون، تاكو پێویست به ئاماده‌بوونیان نه‌كرێت له ده‌زگاكانی مافی په‌نابه‌ری.\nچاوپێكه‌وتنی په‌نابه‌ران به شێوه‌یه‌كی ئه‌له‌كترۆنی و مۆڵه‌ت وه‌رگرتن به‌ڕێوه ده‌چێت\nخۆ تۆمار كردن له‌مه‌و دوا به شێوه‌یه‌كی ئه‌له‌كترۆنی ده‌كرێت\nله شوێنی ده‌زگاكانی مافی په‌نابه‌ری له %50ی كارمه‌ندان كار ده‌كه‌ن\nهه‌موو ڕێنماییه ته‌ندروستیه‌كان دراوه به ده‌زگاكانی مافی په‌نابه‌ری تاكو به‌شێوه‌یه‌كی خۆ پاراستن له كۆرۆنا كاره‌كان به‌ڕێوه بچن\nداوا ده‌كرێت له هه‌موو په‌نابه‌ران كه ڕوو له ده‌زگاكان ده‌كه‌ن، ماسك و ده‌مامك به‌كار بێنن له كاتی چوونه‌ژووره‌وه‌یان بۆ ناو ده‌زگاكان\nده‌مامك و ده‌ستكێش و جێڵی پاكه‌ره‌وه‌ی ده‌ست به هه‌موو كارمه‌نده‌كان دابه‌ش كراون\nله هه‌فته‌ی ڕابردوو هه‌موو ڕێنماییه‌كان به چه‌ندین زمانی جیا جیا بڵاو كراونه‌ته‌وه. دوێنێ ڕۆژی دووشه‌ممه، به‌شێكی زۆر له په‌نابه‌ران بێ ئه‌وه‌ی ئاگادار بن، له به‌ره‌به‌یانیه‌وه ڕوویان له ده‌زگاكانی مافی په‌نابه‌ری كرد و قه‌ره‌باڵغیان دروست كرد به‌ڵام دوای ئاگادار كردنه‌وه‌یان له لایه‌ن كارمه‌ندانی ده‌زگاكه له پێویست ناكات سه‌ردان بكه‌ن بۆ نوێ كردنی ئێوراقه‌كانیان، دۆخه‌كه چۆڵ كرا. ئه‌وه‌ش بوو به واتای ئه‌مڕۆ ڕۆژی سێشه‌ممه، دیمه‌نی به‌رده‌م ده‌زگاكانی مافی په‌نابه‌ری زۆر جیاواز بن، به‌شێكی كه‌می په‌نابه‌ران ڕوویان كرده ده‌زگای كاتێخاكی و هیچ گرفتێكیش له نێو ده‌زگاكه‌دا ڕووی نه‌دا.\nهه‌روه‌ها، هێزی زیاتری پۆلیس كرانه ئاماده‌باشیه‌وه بۆ ته‌واوی ده‌زگاكانی مافی په‌نابه‌ری له یۆنان”\nئاسیلۆ ئه‌سینا پشتیوان جاف ده‌زگای مافی په‌نابه‌ری كاتێخاكی یۆنان


لقی هەولێری یەکێتی زانایان بەشداری کۆبوونەوەیەکی دەستەبەرکردنی ناسنامە بۆ منداڵ دەکات\nبه‌رواری دابه‌زاندن: 14/11/2020 : 00:19:58\nڕۆژی ٥ / ١١ / ٢٠٢٠ رێکخراوی منداڵ پارێزی کوردستان ئۆفیسی هولێر کۆبوونەوە و گفتوگۆیەکی کراوەی ئەنجامدا بە بەشداری مامۆستا مەلا رعد ئۆمەربلی وەک نوێنەری لقی هەولێری یەکێتی زانایان و لایەنی حکومی و پەیوەندیدار بەم بابەتە (سەرۆکایەتی دادگای تێهەڵچوونەوەی ناوچەی هەولێر، سەرۆکایەتی داواکاری گشتی، بەڕێوەبەرایەتی چاکسازی ژنان و منداڵان، بەڕێوەبەرایەتی رەگەزنامەو باری شارستانی هەولێرو دەستەی مافی مرۆڤ) لە منداڵپارێزی کوردستان / ئۆفیسی هەولێر.\nدەستەبەرکردنی ناسنامە بۆ منداڵ منداڵپارێزی کوردستان لە چوارچێوەی پرۆژەی پاراستنی منداڵ و بە مەبەستی دەستەبەرکردن و دەرهێنانی ناسنامە بۆ ئەو منداڵانەی کە تاوەکو ئێستا خاوەنی ناسنامە نین وەک مافێکی بنەرەتی خۆیان.\nژماره‌ی سه‌ردان : 9174491


له‌وتووێژێكی ژیار محه‌مه‌د له‌به‌شی كوردی ده‌نگی ئه‌مریكا، خالید شوانی ئه‌ندامی سه‌ركردایه‌تی یه‌كێتی نیشتمانی كوردستان باس له سه‌ردانی شاندی كوردی بۆ به‌غداد و كۆبونه‌وه‌یان له‌گه‌ڵ لایه‌نی توركمانی و عه‌ره‌بی ده‌كات له‌سه‌ر پرسی پارێزگاری كه‌ركوك.\n" كۆبونه‌وه‌ی شانده كوردییه‌كه له‌به‌غداد له‌گه‌ڵ لایه‌نی عه‌ره‌بی و توركمانی....هەرلایەک داواکاری خۆمان خستەڕوو کە ئێمە پۆستی پارێزگاری کەرکوکمان دەوێت "\nلەسەرەتای وتووێژەکەدا شوانی لەبارەی کۆبونەوەی شاندی کوردی لەگەڵ لایەنی عەرەبی و تورکمانی لەبەغداد ڕایگه‌یاند" وەفدەکەی ئێمە نوێنەرایەتی لیستی برایەتی دەکرد لە ئەنجومەنی پارێزگای کەرکوک،کۆبونەوەکەمان بەمەبەستی ناساندنی کاندیدی لیستی برایەتی بۆ پۆستی پاێزگاری کەرکوک بە پێکهاتەی عەرەب و تورکمانی بوو کە ئەندامیان هەیە لە ناو ئەنجومەنی پارێزگای کەرکوکدا وە داواکاریش لێیان کە متمانە بەو کاندیدە بدەن بۆ ئەوەی ببێتە پارێزگار، وە لەگەڵ ئەوەشدا پڕۆژەیەکی سیاسی و ئیداریشمان پێبوو بۆ گفتوگۆکردن لەگەڵ پێکهاتەی عەرەب و تورکمان کە دەکرێت ببێتە پڕۆژەیەک لەسەری ڕێکبکەوین لەداهاتوودا کاتێک ئێمە داوای ئیستحقاقی خۆمان دەکەین لە پۆستی پارێزگار و ئیدارەی شارەکە ئەی تورکمان داوای چی دەکات؟ وە عەرەبیش داوای چی دەکات؟ بەهەمان شێوە پڕۆژەیەکی سیاسی هەبێت بۆ ئەوەی ڕێککەوتنی لەسەر بکەین تا هەڵبژاردنەکان و هەتا دوای هەڵبژاردنەکانیش ئەگەر بکرێت."\nخالید شوانی ئه‌وه‌شی وت" هەرلایەک داواکاری خۆمان خستەڕوو کە ئێمە پۆستی پارێزگاری کەرکوکمان دەوێت ئەمە ئێستحقاقێکی ئینتیخابی و یاساییە وە لەبەرامبەریشدا کورد دوور خراوەتەوە لەدۆخی ئیداری شاری کەرکوکدا بۆیە ئێمە داوادەکەین پارێزگار هەڵبژێرردرێت کەکاندیدی لیستی برایەتیە لەبەرامبەردا تورکمان و عەرەبیش داواکارییان هەبوو."\nوتیشی" هێشتا کۆبونەوەکانمان تەواو نەبووە و لەگەڵ چەند لایەنێکی تری تورکمانی و عەرەب کۆدەبینەوە کەبەشێک نین لە لیستێکی دیاریکراوی یەکگرتوو وە ئەندامی ئەنجومەنی پارێزگای تری کەرکوک لە عەرەب و تورکمان هەیە کە ئەوانیش داواکارییەکانیان جیاوازە، کۆبونەوەکان ئەمڕۆ و سبەی بەردەوام دەبن و چاوەڕیی وەڵامی ئەوان دەبین لەسەر ڕۆشنایی وەڵامی ئەوان ئێمە بڕیار و هەنگاوی داهاتوو دەنێین."\n" بەڕوونی لەگەڵ تورکمان باسمان کرد کە پۆستی پارێزگاری كه‌ركوك مافی كورده، ئەگەر بەشدار بن لەگەڵ ئێمەدا ئەوا ئاماده‌ین پۆستەکانی تری "غەیری" پارێزگای کەرکوک گفتوگۆیان لەگەڵ بکەین و بیاندەینێ وە ئیستحقاقی خۆشیانە و ئامادەین بیاندەینێ "\nخالید شوانی دەڵێت" خۆی لایەنی تورکمانی نۆ ئەندامی هەیە لە ئەنجومەنی پارێزگا هەر نۆ ئەندامەکەی وەک یەک بیر ناکەنەوە و دابەش بوون بەسەر چەند بەرەیەکدا وەهەروەها عەرەبیش بەسەر چەند بەرەیەکدا ئەوانەی ئێمە لەگەڵیان کۆبوینەوە داوایان کرد لەکورد کە هاوکارییان بێت تا پارێزگار بدرێتە تورکمان بەڵام ئەوە داواکارییەکی قەتعی نیە چونکە ئەوە کۆبونەوەی یەکەمە و وەک دەزانرێت هەرلایەنە و سەقفی داواکارییەکانی بەرزە بەڵام لەبەرامبەردا ئێمە جەختمان کردەوە کە ئەم پۆستە مافی کوردە و ئێمە دورخراوینەتەوە لە ئیدارە وە ئێمە زۆرینەین لەبەرامبەردا لەپۆستەکانی تردا توركمان و عەرەب هاوبەشی ڕاستەقینەمان دەبن هەروەها لەڕووی سیاسیشەوە ئێمە "تەفاهومیان" لەگەڵ دەکەین وە لەم دوو ڕۆژەدا کۆبونەوەمان لەگەڵ ئەندامانی لیستی برایەتی لەتورکمان و عەرەب دەبێت چونکە تورکمان نۆ ئەندامی هەیە مەرج نیە هەمان بۆچونی بەرەی تورکمانیان هەبێت ئەمە ساڵی 2003 و 2005 نیە، بۆیە تا کۆتایی ئەم هەفتەیە وەڵامی بەرەی تورکمانیش و ئەنجامی ئەو کۆبونەوانەش دەزانین تا بزانین نەخشە سیاسی و ئیدارییەکە بەرەو کوێ دەڕوات وە لەچوارچێوەی ئەو وەڵامانە ئێمە وەک لیستی برایەتی دوا بریاری خۆمان دەدەین."\nخالید شوانی ئەوەشی وت" ئێمە بەڕوونی لەگەڵ تورکمان باسمان کرد کە ئەوان ئەگەر بەشدار بن لەگەڵ ئێمەدا ئەوا پۆستەکانی تری "غەیری" پارێزگای کەرکوک گفتوگۆیان لەگەڵ بکەین و بیاندەینێ وە ئیستحقاقی خۆشیانە و ئامادەین بیاندەینێ، بەپێی ئیستحقاقی خۆیانە سەرۆکی ئەنجومەنی پارێزگا یا به‌ڕێوه‌به‌ری گشتیە ئێمە لاریمان نیە و بەگرنگیشی دەزانین بیاندەینێ و لەگەڵمان بن دەمانەوێت بەدانانی پارێزگار کێشە دروست نەکەین بەڵکو دەمانەوێت بەدانانی پارێزگاری کەرکوک سەرەتایەک بێت بۆ گەڕانەوەی متمانە لەنێوان پێکهاتەکژانی کەرکوک وەکاری پێکەوەیش لەناو کەرکوکدا."\n" دەڵێن بۆ کورد پارێزگار بووە 15 ساڵ وە عەرەب نزیکەی 2 ساڵە پارێزگارە با تورکمانیش شەش مانگ پارێزگار بێت "\nخالید شوانی وتی"تورکمان دەزانن زۆرینەیان نیە لەناو ئەنجومەنی پارێزگادا وە دەزانن پارێزگار بەوان یەکلایی ناکرێتەوە وەدەزانن لەڕووی یاساییەوە پێیان تەواو ناکرێت، ئەوان داوا دەکەن وەک ئیستحقاقی نەتەوەیی دەڵێن بۆ کورد پارێزگار بووە 15 ساڵ وە عەرەب نزیکەی 2 ساڵە پارێزگارە با تورکمانیش شەش مانگ پارێزگار بێت، داواکارییەکەیان زیاتر سیاسی و نەتەوەییە بێ ئەوەی پشت ببەستێت بە هیچ ئیستحقاقێکی تر."\nشوانی جەختی کردەوە قورسە لایەنی کوردی بەدیلی داواکاری پارێزگاری کەرکوکی هەبێت و وتیشی" لەبەر یەک هۆکار من لانی کەم لەڕووی شەخسی خۆمەوە ئەوەندە توندڕەو نیم ماف بەخەڵکی تر و پێکهاتەیەکی تر نەدەم لەبەر ئەوەی دوو ساڵە ئەوەندە سیاسەتێکی ناشرینی ئیداری بۆ پڕۆسەی بەعەرەبکردنی کەرکوک لەکەرکوک پیادەکراوە وایلێهاتووە کورد ئەم هەستەی لادروست بووە بەخۆشمەوە کەدەیانەوێت کورد لەشارەکە بسڕنەوە بۆیە وەرگرتنەوەی پۆستی پارێزگار گەڕانەوەی شێوەیەکە لە هاوسەنگی بۆ دۆخی ئیدارەی کەرکوک و چارەسەرکردنی ئەو کێشانەی کە ئێستا هەیە بۆیە قورسە کورد دەستبەرداری ئەو داواکارییەی ئێستای ببێت."\n"كاندیدی پۆستی پارێزگاری كه‌ركوك نه‌گۆڕاوه و كاندیدی لیستی برایه‌تیه "\nدەربارەی دەنگۆی گۆڕێنی کاندیدی پارێزگاری کەرکوک؟ خالید شوانی ڕەتیکردەوە و وتی" کاندیدی پۆستی پارێزگاری کەرکوک "بەڕێز تەیب جەبار"ە ، کاندیدی لیستی برایەتیە، وە ڕێککەوتنی لەسەرکراوە، ئەو کاندیدە بەشێک نەبووە لە ململانێ نه‌ته‌وایه‌تیه‌كان و حیزبیەکانی ئەو شارە هەوڵدەدەین دانانی ئەو کاندیدە بکەینە سەرەتای پێکەوە کارکردن و پێکەوە ژیان لەنێوان حیزبەکوردییەکان وە پێکهاتەی تورکمان و عەرەب، بۆیە ئەو دەنگۆیانەی کەباسیان لە گۆڕینی کاندیدەکە دەکرد دوورە لەڕاستیەوە، لەگەڵ برادەرانی پارتی دیموکراتی کوردستانیش ڕێککەوتنێکمان هەیە سەبارەت بە پارێزگاری کەرکوک تا ئێستا هەنگاوەکانمان پێکەوە لەو پڕۆسەیە ناوە وە بەردەوامیش دەبین لە پێکەوە هەنگاونان لەو ڕوەوە."\n" کەرکوک لە حیزبەکان و کەسەکان گەورەترە "\nهەروەها دەربارەی هەڵبژاردنەکانی ئەنجومەنی پارێزگا لەکەرکوک ، خالید شوانی ڕایگەیاند" من بۆخۆم بەگرنگی دەزانم کە کورد یەک دەنگ و یەک هەڵوێست بێت بۆ ئێستا و قۆناغی داهاتووی کەرکوکیش دوو پڕۆسەی گرنگ لەکەرکوک ئەنجام دەدرێت کە پڕۆسەی هەڵبژاردن و سەرژمێرییە بۆیە هەردوو پڕۆسەکە ئەگەر سەرکەوتوو بێت هەنگاوی گەورە دەنێتە پێشەوە بەڵام ئەگەر "خوانەخواستە" شکست بێنێت کارەساتی گەورە لەڕووی دیموگرافیا و ئیداری بەسەر شاری کەرکوکدا دێت بۆیە هەم بۆ هەڵبژاردن وە هەم بۆ سەرژمێری پێویستە کورد یەک دەنگ بێت بۆیە هەندێک هەوڵی سەرەتایی هەیە بۆ یەکڕیزبوونی کورد هیوادارین کە بەو ئاڕاستەیەدا بڕوات چونکە کەرکوک لە حیزبەکان و کەسەکان گەورەترە."\nلەوەڵامدا خالید شوانی وتی" پڕۆسەکە پڕۆسەیەکی قورسە هەڵبژاردن بۆیە خۆ ئامادەکردنێکی گەورەی دەوێت، بارودۆخێکی نەخوازراو و سەختە لەکەرکوک بەڵام ئەمە ئەوە ناگەیەنێت دەستبەرداری کەرکوک بین بۆیە پێویستمان هەم بە خۆ ئامادەکردنە وە ئەگەر هەڵبژاردنیش کرا ئێمە وەک نەتەوەی کورد بتوانین سەرکەوتووبین لەکەرکوکدا."\nده‌قی وتووێژه‌كه‌ی ژیار محه‌مه‌د له‌گه‌ڵ خالید شوانی Sep 9-2019


باباجان بۆ کورد چی پێیە؟\n04:23 - 09/03/2020\nباباجان بۆ کورد چی پێیە؟\nعەلی باباجان وەزیری پێشووی ئابوری تورکیا و یەکێک لە دامەزرێنەرەکانی پارتی داد و گەشەپێدان کە مانگی تەموزی ساڵی ڕابردوو لەو پارتە دەستیلەکارکێشایەوە، وادەی ڕاگەیاندنی پارتە نوێیەکەی ئاشکرا کرد.\nباباجان، لەگەڵ دامەزراندن و هاتنە سەر دەسەڵاتی ئاكەپە، ناوبانگی پەیداكرد. هەرچەندە بە رووكەشی لەسەر ئیسلامی سیاسی تورك هەژمار دەکرێت، بەڵام شێوازی كاركردنی لەگەڵ دامەزراوە سەرمایەدارییە جیهانییەكان، سیمای سیاسییەكی لیبڕاڵیان پێ به‌خشیوه.\nباباجان لە چاوپێکەوتنێکدا لەگەڵ کەناڵی فۆکس تی ڤی تورکی ستراتیژی پارتە نوێیەکەی و وادەی ڕاگەیاندنی پارتەکەی ئاشکراکرد گوتی،"ڕۆژی چوارشەممە ١١ی ئازار لە مەراسیمێکدا پارتە نوێیەکەی ڕادەگەیەنێت".\nباباجان دەڵێت، ٩٠ کەس وەک دەستەی دامەزرێنەرانی پارتەکەی بەشداری لە مەراسیمەکەدا دەکەن و ٢٧٪ی دامەزرێنەرانیش ژنن\nباباجان گوتیشی، لە مەراسیمەکەدا ناوی پارتەکەی ئاشکرا دەکات، بەڵام ئاماژەی بە بەشێک لە ناوەڕۆکی پرۆگرامی پارتەکەی کرد کە بەم شێوەیەیە:\nلە لاپەڕەی یەکەمی پرۆگرامەکەدا، باس لە ئازادی ڕۆژنامەگەری و ڕاگەیاندن دەکات. هەروەها ئازادی ڕادەربڕینیش وەک کێشەیەکی سەرەکی تورکیا پێناسە کراوە. باسی ئەوەشدەکرێت کە جگە لە دیالۆگ هیچ شتێک ناتوانێت، کێشەکان چارەسەر بکات و ئەو وڵاتە بەرەو وێرانە دەڕوات.\nباباجان لە چاوپێکەوتنەکەیدا ئاماژەی بەوەکردووە،"سیاسەتی تورکیا لەسەر ترس و تۆقاندن بنیاتنراوە. ئێمە دەمانەوێت تورکیایەکمان هەبێت کە هاوڵاتیان بێ ترس هەوڵ بۆ داهاتووی خۆیان بدەن." هەروەها بێ ئەوەی ناوی ئاکەپە بهێنێت، رەخنەی لە دەسەڵات گرت و گوتی،"ئێستا تورکیا پێویستی بە ئازادی و دیموکراسی و جێبەجێکردنی یاسای نێودەوڵەتی هەیە، بەڵام بەم دەسەڵاتەی ئێستا ناتوانرێت تورکیا بەرەوپێشەوە ببرێت.\nعەلی باباجان بانگەشەی ئەوەی کرد کە نەک تەنها دەبێتە جێگرەوەیەک بۆ ئاکپارتی، بەڵکو جێگرەوەیە بۆ هەموو پارتەکانی دیکەی تورکیا و سیاسەتی دایک لە تورکیا پەیڕەو دەکات.\nباباجان لەبارەی عەبدوڵلا گویل سەرۆک کۆماری پێشووی تورکیاش کە لە ئاکەپە جیابووەتەوە دەڵێت،"گویل دۆستێکی کۆنی منە. بەرلەوەی بچمە ناو سیاسەتەوە، گویلم ناسیوە. ئەوە هانی دان کە بەشداری لە سیاسەتدا بکەم. لە پڕۆسەی هەوڵ و ئامادەکارییەکان بۆ دروستکردنی پارتە نوێیەکەماندا زۆر هاوکاری کرد و ئەزموونەکانی بۆ ئێمە گرنگ بوون.\nپێشتر پۆستەکانی وەزیری دەرەوەی تورکیا، سەرۆکی دەستەی دانوستانکاری تورکیا و یەکێتی ئەوروپای وەرگرتووە. لە دوای ساڵی ٢٠٠٩ وە هیچ پۆستێکی حزبیی و حکومی بە عەلی باباجان نەدراوە\nئەحمەد داودئۆغلۆ یەکێک لە دامەزرێنەرەکانی پارتی داد و گەشەپێدان –ئاکەپە-و سەرۆک وەزیری پێشووی توركیاش، لە مانگی کانوونی یەکەمی ٢٠١٩ دا لە ئەنقەرە و لە رێوڕه‌سمێكدا پارتە نوێکەی بە ناوی (پارتی داهاتوو) ڕاگەیاند. ١٥٤ کەس بەشدارییان لە دامەزراندنی پارتی (داهاتوو)دا کرد کە ٣١ کەسیان ژنن.\nباباجان و پرسی کورد\nهەرچەندە تا ئێستا ڕاستەوخۆ عەلی باباجان باسی لە بەرنامە و پرۆگرامی لەبارەی کێشەی کوردەوە نەکردووە بەڵام کوردانی باکووری کوردستان گەشبین نین لە دامەزراندنی پارتە نوێیەکەی باباجان.\nهۆکارەکەشی بۆ ئەوە دەگەڕێتەوە کە عەلی باباجان یەکێک لەو کەسانە بووە کە لە کابینەکەی ئەردۆغاندا چالاک بووە و لەبەرامبەر ئەو توندوتیژیەی لەدژی کورد و هەدەپەدا کراوە، هیچ هەڵوێستێکی پیشان نەداوە\nلە پۆلێنكردنی سیاسەتی كورد لە توركیادا دوو بۆچوون هەیە. یەكێكیان بۆچوونی نەتەوەپەرستییە كە پێی وایە دەكرێت بە بەكارهێنانی سوپا، ئەم كێشەیە چارەسەر بكرێت.\nئەوەی دیكەیان ئەو سیاسەتەیە كە پێیوایە بە گرتنەبەری چەند رێوشوێنێكی دیموكراسییانە دەكرێت كێشەی كورد چاره‌سه‌ربكرێت، بەڵام نازانرێت عەلی باباجان کام ڕێگا بۆ پرسی کورد لە پرۆگرامی پارتەکەیدا هەڵدەبژێرێت.


ته‌واوكردنی ئه‌ركه‌كانی ڕاپه‌ڕین | ئاژانس\nHome بیروڕا ته‌واوكردنی ئه‌ركه‌كانی ڕاپه‌ڕین\nهه‌ڵبه‌ته فه‌زڵی ڕاپه‌رین هێجگار زۆرە كه له یه‌كه‌م هه‌نگاویدا ته‌واوی داموده‌زگا سه‌ركوتكاره‌كانی به‌عسی له‌ناو برد و گه‌لی كوردستانی كرده خاوەن ئیراده و ئیداره بۆ به‌ڕێوه‌بردنی كاروباره‌كانی سیاسی و ئابووری و كۆمه‌ڵایه‌تی، به‌ڵام هێشتا به‌شێكی ئامانجه‌كانی ڕاپه‌رین له بوونیادنانی ژینگه‌یه‌كی خۆشگوزه‌ران و به ده‌ر له قه‌یران جێگه‌ی پرسیار و هه‌ڵوه‌سته له‌سه‌ركردنه و ده‌كرێت بپرسین له چوارچێوه‌ی ئه‌م فه‌زا نوێیه‌ی دوای ڕاپه‌رین توانیمان چی به‌رهه‌م بهێنین؟ تا چه‌ند توانیمان ئه‌زموونه سیاسییه‌كه گه‌شه‌ی پێ دراوه؟ تا چه‌ند ئه‌م ئه‌زموونه هاونیشتیمانیانی خۆشبه‌خت و به‌خته‌وه‌ر كرد؟ تا چه‌ند توانیمان گه‌شه به دیموكراسی و دامه‌زراوه‌كان بده‌ین؟ تا چه‌ند سه‌رچاوه سرووشتییه‌كانی وه‌ك نه‌وت و گاز و به‌رهه‌مه‌كانی تر به شێوه‌یه‌كی شه‌فاف خرانه خزمه‌ت گه‌شه‌پێدانی كوردستان و خۆشگوزه‌رانیی هاووڵاتییان؟ ڕاسته ڕاپه‌ڕین ئه‌زموونێكی كورده‌واری بۆ خوڵقاندین و ده‌سه‌ڵات كه‌وته ده‌ست سه‌ركردایه‌تیی كورد، به‌ڵام له‌وه گرنگتر هه‌نگاوێكی تری دوای ڕاپه‌رین و ته‌واوكردنی ئه‌و ئامانجانه‌یه كه خه‌ڵكی كوردستان ئومێدیان له‌سه‌ر هه‌ڵچنیبوو.\nكه‌واته، به پێی گۆڕانكارییه‌كانی پاش 28 ساڵی دوای ڕاپه‌ڕین، ئه‌ڵقه‌یه‌كی ونبووی تێدایه و پێویسته له هه‌نگاوی دووه‌مدا ئه‌و زنجیره ونبووه پڕ بكرێته‌وه، كه ئه‌ویش بریتییه له به سه‌نته‌ركردنی ڕۆڵی هاووڵاتی و به دامه‌زراوه‌ییكردن و جێگیركردنی دادی كۆمه‌ڵایه‌تی و به‌هێزكردنی ڕێكخراوه‌كانی كۆمه‌ڵگه‌ی مه‌ده‌نی له گۆڕانكاری و بنیاتنان و گه‌شه‌پێدانی وڵاتدا.\nله هه‌موو كۆمه‌ڵگه دیموكراسی و پێشكه‌وتووه‌كاندا هاووڵاتی سه‌نته‌ری گۆڕانكاری و گه‌شه‌پێدانه، چونكه هه‌موو پارت و ڕێكخراوێك به وانه‌شی له ده‌سه‌ڵات و ده‌ره‌وه‌ی ده‌سه‌ڵاتن پێویستییان به زۆرینه‌یه‌كی خه‌ڵك هه‌یه كه پشتیوانییان لێ بكه‌ن، ئه‌گه‌ر ئه‌و زۆرینه‌یه ئاگادار بن به بنه‌مای مافه‌كانی هاووڵاتیبوون و بزانن به‌رپرسیارێتیی حكومه‌ت به‌رامبه‌ر به تاك چییه؟ ئه‌و كه‌مینه‌ی كه له ده‌سه‌ڵاتدان یان ده‌یانه‌وێت به‌ره‌و ده‌سه‌ڵات بڕۆن به‌ره‌و ئاڕاسته‌یه‌كی ئیجابی هه‌نگاو ده‌نێن، ئه‌گه‌ر واش نه‌بن پێچه‌وانه‌كه‌ی دێته دی، گرنگترین فه‌زایه‌ك له سیستمی سیاسیدا كه ئاڕاسته‌ی ده‌سه‌ڵات دیاری ده‌كات فه‌زای گشتییه، بۆیه ئه‌گه‌ر فه‌زای گشتی له‌ژێر ده‌سه‌ڵاتی هاووڵاتیدا بێت و هه‌موو بوواره‌كانی گه‌نجان و ئافره‌تان و سه‌ندیكاكان و میدیا و ژینگه و ته‌ندرووستی و گه‌شه‌پێدان و په‌روه‌رده و قوتابیان و هتد له‌م ڕێگه‌یه‌وه بجوڵێنرێن و چاودێریی ده‌سه‌ڵات بكه‌ن، ئه‌وكاته وه‌ك فشارێك ده‌بن به سه‌ریه‌وه و ناتوانێت هه‌نگاو به‌ره‌و سته‌مكاری و گه‌نده‌ڵی به‌رێت، چونكه ده‌توانن به جۆره‌ها شێواز ئه‌و حكومه‌ته تووشی شه‌له‌ل بكه‌ن و كۆتایی به ته‌مه‌نی بهێنن هه‌ر وه‌ك له زۆر شوێنی پێشكه‌وتوو جیهان ئه‌نجامی ده‌ده‌ن به تایبه‌تی له‌و وڵاتانه‌دا كه دیموكراسی تیایدا به‌رقه‌راره، له‌به‌ر ئه‌وه ده‌بێت له ڕێگه‌ی پلانێكی ستراتیجییه‌وه نوخبه‌ی ئه‌كادیمی و ڕۆشنبیری و نووسه‌ر و میدیاكاران و ڕێكخراوه‌كانی كۆمه‌ڵگه‌ی مه‌ده‌نی كار بۆ ته‌واوكردنی ئه‌و ئه‌ڵقه ونبووه‌ی ڕاپه‌ڕین بكه‌ن كه برتییه له فشاردرووستكردن بۆ بوونیاتنانی دامه‌زراوه‌ی نیشتیمانیی به‌هێز و كاركردنی جدی بۆ ڕووبه‌ڕووبوونه‌وه‌ی گه‌نده‌ڵی كه ئه‌م هه‌نگاوانه ده‌توانن ببنه خواستی گشتیی جه‌ماوه‌ری دوای ڕاپه‌رین.


ته‌ندروستیی كۆیه ڕوونكردنه‌وه‌یه‌ك بڵاو ده‌كاته‌وه\nسەرەتا › باسنیوز › ته‌ندروستیی كۆیه ڕوونكردنه‌وه‌یه‌ك بڵاو ده‌كاته‌وه\nبه‌ڕێوه‌به‌رایه‌تیی گشتیی ته‌ندروستیی كۆیه، ڕوونكردنه‌وه‌یه‌كى له‌باره‌ى هه‌واڵى هه‌ندێك په‌یجى تۆڕه كۆمه‌ڵایه‌تییه‌كان بڵاو كرده‌وه.\nئه‌مڕۆ سێشه‌ممه 13/8/2019، به‌ڕێوه‌به‌رایه‌تیی گشتیی ته‌ندروستیی كۆیه، ڕوونكردنه‌وه‌یه‌كى له په‌یجى فه‌رمیی خۆى، له تۆڕى كۆمه‌ڵایه‌تیی (فه‌یسبووك) بڵاو كرده‌وه، تێیدا هاتووه: "سه‌باره‌ت بەوەی هەندێک پەیج هەواڵێکیان بڵاو کردووه‌تەوە، كه لە نەخۆشخانەی فێرکاریی شەهید د.خالید چەند نەخۆشێکی لێیە و پزیشکی ئێشکگری لێ نییە و نەخۆش ببینێت".\nته‌ندروستیی كۆیه له ڕوونكردنه‌وه‌كه‌دا ئه‌وه‌شى خستووه‌ته ڕوو: "دوای پەیوەندیکردنمان بە عه‌بدوڵا مه‌حموود، جێگری بەرێوبەری نەحۆشخانە، ڕای گەیاند كه لە بەشی فریاکەوتن پزیشکی ئێشکگری لێیە و نەخۆش بەڕێ دەکات، لە بەیانییەوە نزیکەی 200 نەحۆشی بینیوە، ئەو هەواڵەی لە پەیجەکان بڵاو کراوەتەوە، دوورە لە ڕاستییه‌وه".


یانەیەكی دیكەی ئیتاڵی بۆ لۆكاكۆ هاتۆتە سەرهێڵ\n8/4/2019 9:40:00 AM 1524 جار خوێندراوەتەوە\nجگە لە یانەكانی ئینتەرمیلانی ئیتاڵی و یانەی یۆڤانتۆس یانەیەكی دیكە لەو خولە هاتۆتە نێو كێبركێی بەدەستهێنانی رۆمێلۆ لۆكاكۆی یاریزانی یانەی مانچستەریونایتدی ئینگلیزی و گرێبەستێكی بۆ گواستنەوەی ئەو هێرشبەرە پێشكەش كردوە.\nرۆژنامەی لاگازیتا دیلۆ سپۆرتی ئیتاڵی لە هەواڵێكیدا ڕایگەیاندوە.. كە بەرپرسانی یانەی ناپۆلی گرێبەستێكیان بە بەهای 70 ملیۆن یۆرۆ پێشكەشی یانەی مانچستەریونایتد كردوە لە پێناو گواستنەوەی رۆمێلۆ لۆكاكۆ بۆ یانەكەیان، كە هەمان ئەو بڕە پارەیە كە یانەی ئینتەرمیلان پێشكەشی یانە ئینگلیزییەكەی كردبو.\nرۆژنامەنوسی ئیتاڵی ئالفرێدۆ ئاشكرایكردوە.. كە ئەو یاریزانە لاری نیە لە گواستنەوەی بۆ یانەكانی ئینتەرمیلان و یۆڤانتۆس، بەڵام ئامادە نیە ڕو لە یانەی ناپۆلی بكات.\nلە ئێستادا دەنگۆی گواستنەوەی ئەو یاریزانە بۆ یانەی ئینتەرمیلان لە هەمو یانەكانی دیكە نزیكترە، چونكە پاولۆ دیبالا ڕەتیدەكاتەوە رو لە یانە ئینگلیزییەكە بكات و ئەمەش گواستنەوەی هێرشبەرە بەلجیكییەكەی بۆ یانەی یۆڤانتۆس پەكخستوە.\n#ئینتەر #مانچسته‌ر یونایتد #ناپۆلی #یۆڤانتۆس


شەماڵ طەلیعە18/7/2020 285 جار بینراوە\nلەماوەى سی ساڵى حوکمڕانى هەردووبنەماڵەى بارزانى وتاڵەبانى دا ، گرفتى مووچە ودابین کردنى مافى مووچەى هاوڵاتیان هەمیشە کارتێکى فشار بووە لەلایەن هەردوو بنەماڵەى حوکمڕانى ناوبراو بۆ برسیکردن وکڕین کەسایەتى وپەرتەوازەبوون ودرزخستنە ناو پێکهاتەى جەستەیى نەتەوەیی کورد بەکاریان هێناوە ، لەبەرامبەریش دا مووچەخۆران ( فەرمانبەران ، مامۆستایان ) نەزانانە پێیان خستووەتە ناو ئەم گەمە دۆڕاوەوە وکەوتوونەتە ململانێیەکى بێ ئەنجام لەگەڵ هەردوو پارتى دەسەڵاتداردا .\nئاشکرایە کەهەر لەسەرەتاى ساڵانى نەوەتەکانەوە واتا لەگەڵ دروستبوونى ( حکومەتى هەرێمى کوردستان ) پرسی پێدان وڕێکخستن وئیستحقاقى مووچە پرسێکى گرنگ وڕۆژانەیی بووە ، دیارە لەمەش دا دەسەڵات مەبەست وسیاسەتێکى دیاریکراوى هەبووە بۆ ئەوەى هەموو حەز وئاوات وئومێد وخەون وئامانجى کورد ڕاکێشیتە ناو ئەم گەمە دۆڕاوەوە کەگەمەى ( مووچەیە ) .\n•\tخۆپیشاندان وگردبوونەوەکان\nبەدرێژاى مێژووى ناڕەزاییەکان لەژێر ناوى گردبوونەوە وخۆپیشاندان دا ، هاوڵاتیانى ناڕەزایی ئەولەویاتى داواکارى وخواستەکانیان مووچە وخزمەتگوزارییە سەرەتایییەکان بووە ، لەخۆپیشاندانەکانى ساڵانى 2007 _2020 بەشى هەرە زۆرى خۆپیشاندانەکان لەپێناو بڕین ودواخستن ودەستکارى کردنى مووچە بووە یان بەهۆى سیستمى پاشەکەوت کردنى مووچەوە بووە .\nهەڵبەتە هەموو خۆپیشاندانەکان نەکاریگەرى لەسەر دەسەڵات بەجهێشت ونەتوانى لاى کەمێکەى مووچە وەکو خۆى بهێلێتەوە، ئەمەش دەگەڕێتەوە بۆئەوەى کەنەفەس وداواکارى خۆپیشاندەران کورت وسنووردار بووە وخۆى تەنها لە پرسى مووچەدا بنیووەتەوە ولەپاش پێدانى مووچە وهەموویان بەبێ دەنگى وملکەچییەوە ڕوویان کردۆتە ماڵەوە ، لەکاتێکدا دەسەڵات مەیلى بۆچارەسەرکردن ى پرسەکە نەبووە بەڵکو تەنها بۆ کوشتن وبڵاوەپێکردنى ناڕەزاییەکان بووە ، بەڵگەش بۆ ئەمەش دەستپێکردنەوەى خۆپیشاندانەکان بووە دواى تێپەڕینى چەند مانگێکى تر .\n•\tڕوانگەى دەسەڵاتدار بۆدەنگە ناڕەزاییەکان\nپارتى ویەکێتى لەم پرسەدا واتا پرسى پێدانى مووچە ، سیاسەتى ( گەمەکردن بەئێسقان ) یان گەمەکردن بەمووچە بەکاردێنن ، واتا هەرکات بزانن خەڵکى ناڕازى یەکگرتوو وبەهێز وچالاکن ئەوا ئێسقانەکەیان لێ وەردەگرنەوە ، ومووچەکەیان کەم دەکەنەوە وتەواو تەواو برسیان دەکەن تا لەخەمى گۆڕینى دەسەڵات وکێشە ستراتیژییەکان دا نەبن ، کاتێکیش زانیان هەمووان تەنها وتەنها هاوار وناڵەى مووچەیانە ، ئەو کات ئێسقانەکە فڕى دەدەنەوە بەرپێی خۆپیشاندەران ، بەمەش پەتى ناڕەزاییەکان شل دەکەنەوە وسەرلەنوێ دەیانگێڕێننەوە ماڵەوە .\nتائەندازەیەک لێرەدا هەروەکو شوانێک چۆن دەڕوانێتە سەگەکەى کەهەر کات بیەوێت ئیسقانەکەى بۆ فڕیدات ، هەردوو پارتى دەسەڵاتداریش ئەوا دەڕواننە کورد .\n•\tخواستە ستراتیژییەکان\nبەشێوەیەکى گشتى کورد لە خۆپیشاندان ودەنگە ناڕەزاییەکان دا پێداگیرى لەسەر کێشە ستراتیژییەکان نەکردووە ، بۆنموونە بەکەمى باسى لە پرسى دەستاودەستکردنى دەسەڵات کردووە ،یان گۆڕین ونەهیشتنى دەسەڵاتى بنەماڵەیی ، یان پرسی لامەرکەزیی ئیدارى وریکخستنى داهات وچاودێرى خستنە سەر خاڵە گومرگیییەکان ، یان دیاریکردن وسنوورداکردنى دەسەڵاتى هەر سێ سەرۆکایەتیەکە ( هەرێم ، وەزیران ، پەرلەمان ) بەڵکو خەم وتاکە خواستیان دابینکردنى مووچە بووە ئەمەش هەموو خواستە ستراتیژییەکانى لەبیربردوونەتەوە لەکاتێکدا ئەگەر ئەم خواست وپرسە ستراتیژییانە چارەسەر بکرێت ئەوا بێگومان شتێک نامێنى بەناوى کێشەى مووچە ، چونکە لەوکاتەدا ئەم پرسى مووچە لەچوارچێوەى گەمەکردن بەمافى مامۆستا وبەکارهێنانى وەکو کارتى فشار بۆ برسى کردن وپەرتەوازەکردن وسووککردنیان نامێنى و دەکەوێتە ناو چوارچێوەیەکى یاسایی ئیداریی سەربەخۆ وسیستماتیزەکراو ودەستێکى پاک وئەمین .


بۆریس جۆنسن، وه‌زیری ده‌ره‌وه‌ی به‌ریتانیا - فۆتۆ: Getty Image\nبه‌ریتانیا سكریپال مۆسكۆ رووسیا له‌نده‌ن\nدوای 18 خووله‌ك ئینجا جۆنسن بۆی ده‌ركه‌وتووه ئه‌وه گه‌نجێكی رووسییه نه‌ك نیكۆل باشینیان سه‌رۆك وه‌زیرانی ئه‌رمینیا و ته‌له‌فۆنه‌كه‌ی داخستووه‌ته‌وه.\nئه‌و گه‌نجه رووسییه و هاوڕێكه‌ی به‌ناوی لێكزس و فۆفان، به‌شێك له‌و په‌یوه‌ندییه‌یان تۆماركردووه و له‌سه‌ر تۆڕی ئینته‌رنێت بڵاوییان كردووه‌ته‌وه.\nیه‌كێك له‌و بابه‌تانه‌ی له ماوه‌ی ئه‌و 18 خووله‌كه‌دا قسه‌یان له‌سه‌ر كردووه، كه‌یسی ژه‌هراویكردنی سێرگی سكریپال كۆنه سیخوڕه رووسییه‌كه‌یه له‌گه‌ڵ یۆلیای كچی.\nدواتريش نووسینگه‌كه‌ی جۆنسن راگه‌یه‌ندراوێكی ده‌ركرد و ئه‌و كرداره‌ی به هه‌ڵسوكه‌وتێكی منداڵه وه‌سفكرد و رایگه‌یاند، به وردی له‌و بابه‌ته ده‌كۆڵنه‌وه.\nدوای ئه‌وه‌ش، چوونه‌ته سه‌ر باسی ژه‌هراویكردنی كۆنه سیخوڕه رووسییه‌كه، كه له سه‌ره‌تای ئه‌مساڵه‌وه روویداو به‌هۆیه‌وه په‌یوه‌ندییه‌كانی نێوان مۆسكۆ و له‌نده‌ن گرژی تێكه‌وت، له‌و په‌یوه‌ندییه ته‌له‌فۆنییه‌شدا، جۆنسن رایده‌گه‌یه‌نێت، له‌نده‌ن 100% دڵنیایه له‌وه‌ی مۆسكۆ به‌رپرسه له‌و رووداوه.\nوه‌زیری ده‌ره‌وه‌ی به‌ریتانیا ئه‌وه‌شی گوتووه: "گرنگه رووسه‌كان ئه‌وه بزانن شانشینی به‌ریتانیا پلانی هه‌یه به توندی رووبه‌ڕووی ببێته‌وه و بواری ده‌وڵه‌مه‌نده‌كانی ده‌وروبه‌ری پوتینیش ته‌سكتر بكاته‌وه".\nجۆنسن له درێژه‌ی قسه‌كانی ده‌شڵێت: "به‌ردێك له گه‌ڕه‌كی كینسنگتۆنی له‌نده‌ن فڕێده‌یه خواره‌وه به سه‌ری ده‌وڵه‌مه‌ندێكی رووس ده‌كه‌وێت، هه‌ندێكیان له پوتین نزیكن و هه‌ندێكیشیان نا".\nله به‌رامبه‌ردا ئه‌و گه‌نجه‌ی كه خۆی وه‌ك سه‌رۆك وه‌زیران ناساندووه گوتوویه‌تی: "ئه‌من حه‌زم له قژی تۆیه"، كه وه‌ك له وێنه‌كاندا ده‌رده‌كه‌وێت، جۆنسن خاوه‌ن قژێكی سه‌یره و كه‌مجار رێكده‌كه‌وێت داهێنرابێت.\nدوای ئه‌و هه‌موو باس و خواسه، گه‌نجه رووسه‌كه به وه‌زیری ده‌ره‌وه‌ی گوتووه: "سوپاس بۆ ئه‌و هه‌موو هه‌واڵ و زانیارییه سه‌رسوڕهێنه‌ره".


نێردەی ئەمریکا بۆ ئێران: کشانەوەمان لە سووریا کاریگەریی بەسەر دژایەتیی ئێران نابێ\nھاوپەیمانیی کوردستانی 96 کاندیدی دەبێت\nبه‌ڤیدیۆ.. میران عه‌لی كلیپێكی نوێی بڵاو كرده‌وه\nزریان حاجی 14/09/2019 - 13:47 بڵاوکراوەتەوە لە هەمەجۆر\nبەهۆی دەرئەنجامەکانی رووداوێکی هاتوچۆوە، کەسێک بێکار دەبێت و باری کۆمەڵایەتیشیان بەڕادەیەک تێکدەچێت کە بە گوتەی پیاوەکە، لەگەڵ هاوسەرەکەی لە لێواری جیابوونەوەن.\nسەرخێڵ عەباس، پێشتر کاری پاسەوانیکردنی بارەگای نوێنەرایەتیی ڕێکخراوی نەتەوە یەکگرتووەکان بووە لە هەولێر، ماوەیەک لەمەوبەر و لە کاتی گەڕانەوەی بۆ ماڵەوە، بەهۆی ڕووداوێکی هاتوچۆوە لەسەر ماتۆرسکیلەکەی کەوتووە و لە ئەنجامیشدا شان و دوو پەراسووی شکاوە، هێشتا لە ماڵەوەیە.\nئەو گەنجە باس لەوە دەکات کە ئەو کرێی خانووی پێ نادرێ و کرێی دوو مانگیشی نەداوە، ئێستا بەهۆی بێکار کەوتنی، باری دارایی زۆر خراپە و هیچی نییە، بە ناچاری کەلوپەلی ناوماڵەکەی فرۆشتووە تاوەکوو پێویستییەکانی ژیانی ڕۆژانەیان دابین بکات.\nسەرخێڵ دەڵێت، ئەگەر بەو شێوەیە بڕوات، خێزانەکەی و ماڵەکەی لێ تێک دەچێت، چونکە لەم دواییانەدا و بەهۆی خراپتربوونی دۆخی ئابوورییان، کێشەیەکی زۆری کۆمەڵایەتی بۆ درووست بووە و ئێستا لەگەڵ خێزانەکەی لەسەر لەیەکتر جیابوونەوەن.\nلە هەرێمی کوردستاندا ساڵانە دەیان ژمارەیەکی زۆر ڕووداوی هاتوچۆ ڕوودەدەن و بەهۆیەوە هەزاران هاووڵاتی دەبنە قوربانی. دامەزراوە پەیوەندیدارەکان ئاماژە بەوە دەکەن کە هۆکاری سەرەکیی ڕووداوەکانی هاتوچۆ، بۆ تیژڕۆیی ئۆتۆمبێلەکان و سەرقاڵیی شۆفێران بە مۆبایل و گوێنەدان بە ڕێنماییەکانی هاتوچۆ، لەگەڵ چەند هۆکارێکی دیکە دەگەڕێتەوە.\nهەر بەو هۆیەوە بەردەوام پۆلیسی هاتوچۆ داوا لە شۆفێران دەکەن، پابەندی ڕێنماییەکانی هاتوچۆ بن و خۆیان لە تیژڕۆیی و بەکارهێنانی مۆبایل لە کاتی شۆفێریکردن بپارێزن.\nعەبدوڵا وەرتێ: تا ئێستا پەیەدە نەیانتوانیوە خۆی لە پەكەكە جیا بکاتەوە\nبه‌وێنه.. شارەوانیی هەولێر لێپێچینەوە لەگەڵ خاوەنی باڵه‌خانه‌یه‌ك دەكات


سه‌نته‌ری میترۆ: حكومه‌ت به ره‌خنه ناڕوخێت\nسه‌نته‌ری میترۆ ره‌خنه له له لێدوانه دژه به یه‌كه‌كانی به‌رپرسانی حكومه‌تی هه‌رێمی كوردستان ده‌گرێت و داوا ده‌كات له بری ئه‌وه، بیر له باشكردنی ناوبانگی هه‌رێمی كوردستان بكه‌نه‌وه له بواره‌كانی ئازادی میدیا و بیروڕا.\nره‌حمان غه‌ریب، رێكخه‌ری سه‌نته‌ری میترۆ به وێستگه نیوزی راگه‌یاند: "له 24 كاتژمێری رابردودا چه‌ند لێدوانێكی دژ به یه‌ك له لایه‌ن به‌رپرسانی حكومی بڵاوكرانه‌وه دیارترینیان لێدوانی دژ به‌یكی وه‌زیری رۆشنبیری و رێكخه‌ری راسپارده نێوده‌وڵه‌تییه‌كان له حكومه‌تی هه‌رێمی كوردستان".\nوتی: " چونكه بریاری داخستنه‌كه به‌په‌له درواوه‌و قوڵایی یاسایی نییه كه‌س خۆی ناكات به ساحێبی".\nرێكخه‌ری سه‌نته‌ری میترۆ وتیشی: " له‌بری ئه‌م تۆپهه‌ڵدانه بۆ گۆره‌پانی یه‌كتری و لێدوانی دژ به‌یه‌ك هه‌قه بیرێك له چاككردنی ژینگه‌ی ئازادی رۆژنامه‌نوسی و فراوانكردنی فه‌زای كاری مه‌ده‌نی بكه‌نه‌وه".\nوه‌زیری رۆشنبیری رایگه‌یاند، داخستنی نوسینگه‌كانی ئێن ئاڕ تی په‌یوه‌ندی به وه‌زاره‌ته‌كه‌یه‌وه نییه‌وه و ئاگایان لێی نییه. ده‌شڵێت، داخستنی نوسینگه‌كان په‌یوه‌ندی به وه‌زاره‌تی ناوخۆوه هه‌یه.\nدوای ئه‌وه‌ی دوێنی دیندار زێباری، رێكخه‌ری ڕاسپارده نێوده‌وڵه‌تییه‌كان له حكومه‌تی هه‌رێم له ئیمه‌یڵێكی تایبه‌تدا به ئێن ئاڕ تی رایگه‌یاندبوو، كه داخستنی نوسینگه‌كانی كه‌ناڵه‌كه له‌سه‌ر داوای وه‌زاره‌تی رۆشنبیری بووه، له به‌رامبه‌ردا، محه‌مه‌د حه‌مه‌سه‌عی، وه‌زیری رۆشنبیری هه‌رێم به ئێن ئاڕ تی راگه‌یاند: "بێ ئاگاین له داخستنی نوسینگه‌كانی ئێن ئاڕ تی".\nرێكخه‌ری سه‌نته‌ری میترۆ باسیله‌وه‌كرد كه لێدوانه دژ به یه‌كه‌كه‌كان به‌رپرسانی حكومی له لایه‌ك گوزارشته له تێڕوانینی جیا له ناو حكومه‌ت به‌رامبه‌ر به پرسێكی گرنگی وه‌ك ئازادی رۆژنامه‌گه‌ری، له‌لایه‌كی تریش گوزارشته له" فه‌وزا".\nپرسیاریكرد " ئێستا كێ دایخستووه؟ به ئه‌مری كێ؟ به پشت به‌ستن به‌كام یاسا؟.\nره‌حمان غه‌ریب داوای كرد كه‌یسی داخستنی كه‌ناڵی NRT له به‌رژه‌وه‌ندی ئازادی رۆژنامه‌گه‌ری و یاساكه‌ی بشكێته‌وه نه‌ك له به‌رژه‌وه‌ندی كۆنتۆڵكردن و سانسۆر ئاماژه‌ی به‌وه‌شدا" كه حكومه‌ت رووی له چاكسازییه ئه‌وا ئه‌بێت له ره‌خنه‌و نه‌ته‌رسێت و میدیا بكاته شه‌ریك له‌م پرۆسه‌یه".


منداڵ – هه‌ڵوێست\nسه‌ره‌تا / منداڵ\n2018-05-20 بابه‌تی نوێ, مافی منداڵ, منداڵ, هونه‌ر 0\nرەزا شوان پاڵەوان و کەسایەتییەکان (کارەکتەرەکان) رەگەزێکی گرنگە لە رەگەزەکانی نووسینی هونەری چیرۆک، تەوەرێکی سەرەکیشە لە چیرۆکی منـداڵان. کەسایەتی سەرەکی لە چیرۆکدا، کە پاڵەوانی چیرۆکەکەیە، رۆڵێکی گرنگی هەیە لە رووداوەکانی چیرۆکەکەدا. چەند کەسایەتییەکی لاوەکیش، یارمەتی پاڵەوانەکە دەدەن لە رووداوەکانی چیرۆکەکەدا، پێکەوە کار بۆ دەرخستنی ئەو بیرۆکەیە دەکەن کە لە پێناویدا …\n2018-04-09 بابه‌تی نوێ, لێکۆڵینەوە, منداڵ, هونه‌ر 0\nرەزا شوان لەم ساڵانەی دواییدا، مۆدەی هونەری وێنەکێشان لەسەر دەموچاودا (فـەیس پنتـین) بە تایبەتیش لەسەر دەموچـاوی منـداڵاندا، بە شێوەیـەکی بەربـڵاو لە هەمـوو جیهاندا تەشنەی کردووە. لە شوێنە گشتییەکان و لە مۆڵەکان و لە ناوەنـدە بازرگانییەکان و لە باخچە گشتییەکاندا، تەنانەت لە ماگدۆناسەکانیشدا، لە بۆنەکانی جـەژنی لەدایکبوونی منـداڵان و لە بۆنە …\n2018-03-19 بابه‌تی نوێ, كۆمه‌ڵایه‌تیی, مافی منداڵ, منداڵ 0\nرەزا شوان منداڵەکانمان نەوەی ئەمڕۆن و هـیوای داهـاتووی کوردستانن. بەنرخترین و گرنگترین سامـان و سەرمایەی گەلەکەمانن. بۆ ئەوەی نەوەیەکی بڕوابەخۆ و گەشبین و هیوادار پێبگەیەنین. بۆ ئەوەی داهاتوویەکی شیاوتر و گەشتر بۆ کورد کوردستان دابینبکەین. نەوەیەکی دڵسۆز گۆش و پەروەردەبکەین کە هاوبەستەبوونیان بۆ کورد و کوردستان هەبێت. نەوەیەک رابهێنین و …\nجوان رۆلینگ، گەورە رۆماننوسی منداڵان\n2018-03-11 بابه‌تی نوێ, منداڵ, هونه‌ر 0\nرەزا شوان لەو بڕوایەدام کە زۆربەی خوێنەرانی کوردمان، زنجیرە رۆمانی “هـاری پۆتـەر”یان خۆێندۆتەوە، یا فیلمە سینەماییەکانی هاری پۆتەریان بینیوە، زانیاریشیان دەربارەی نووسەری ئەم رۆمانە (جوان رۆلینگ) هەیە. کە چیرۆک و رۆمانەکانی بە نازناوی هونەرییەوە (جـ. ک. رۆلینگ)ـەوە نووسیوە و بڵاوی کـردوونەتەوە، تاکو ئەمڕۆش هەر بەم ناوە خوازراوەوە دەنووسێ و بڵاودەکاتەوە. …\nماکسیم گۆرگی و ئەدەبی منداڵان\n2018-03-04 بابه‌تی نوێ, مافی منداڵ, منداڵ, هونه‌ر, وتاره‌كان 0\nرەزا شوان بەشێکی زۆر لە کەڵە نووسەرانی جیهانی (هۆنراوەنووسان، چیرۆکنووسان، رۆماننووسان، شانۆنووسان) منداڵانیان فەرامۆش نەکردوون، بەشێک لە نووسینەکانیان، بە تایبەتی بۆ منداڵان نووسیوون، بە شێوازێکی ئاسانتر و کورتتر و بەزمانێکی شیرین بۆیان داڕشتوون، لەوانەش (تۆڵستۆی، چارلـز دیکنز، ڤیکتۆر هۆگۆ، پۆشکین، ئۆسکارد وایڵد، تاگوور، مەکسیم گۆرگی، ئەحمەد شەوقی،..) لە هۆنراوەنووسانی کوردیشمان …\nپەروەردەکردنی منداڵان بە لێبووردن\n2018-01-12 بابه‌تی نوێ, كوردستان, كۆمه‌ڵایه‌تیی, منداڵ, هونه‌ر 0\nرەزا شوان منداڵە چاوگەش و شیرین و خۆشەویستەکانمان، نەوەی ئەمـڕۆن و هیـوای داهاتووی کـورد و کوردسـتانن. بە نرخترین سامان و سەرمایەی گەلەکەمانن. گۆشکردن و پەروەردەکردنیان بە دروستی و ئاراستەکردنیان بە راستی ئەرکێکی پێویست و پیرۆزی ئەستۆی خیزان و قوتابخانە و کۆمەڵگا و هەموو هیواخوازێکی داهاتوویەکی باشتر و شیاوتر و گەشترە …\nگەشبین و باوەگوڕگوڕ (چیرۆک بۆ منداڵان)\n2017-11-22 بابه‌تی نوێ, كۆمه‌ڵایه‌تیی, منداڵ, هونه‌ر 0\nرەزا شوان گەشبین کچۆڵەیەکی زیرەک و رووخۆشە، ئەمساڵ لە پۆلی شەشەمە، لە (قوتابخانەی قەندیل)ی بنەڕەتی لە گەڕەکی رەحیماوا، لە شاری کەرکوک، لە باشووری کوردستان. گەشبین لە بەرەبەیانی رۆژی دوو شەممە (١٦ي/ ئوکتۆبەر/٢٠١٧) لە زرمەی تۆپ و لە گرمە و هۆڕی تانک و زرێپۆش لە خەو راپەڕی. بینی دایک و باوک …\n2017-08-24 بابه‌تی نوێ, توێژینه‌وه, منداڵ 0\nرەزا شوان ئەدەب وێنەیەکی گەش و جوانی ژیانە، کە تێیدا نووسەر گوزارشت لە هیوا و لە هزر و لە بیرۆکەکانی دەکات. ئەدەب کار بۆ پێگەیاندنی کەسێتییەکی تەواو دەکات، پشتیوانیش لە بەها کۆمەڵایەتی و رۆشنبیرییەکان دەکات. ئەدەب چێژی دروست و ئاراستەی بەرەو جوانی پێکدەهێنێت، لە هەموو ئەو شتانەی پەیوەندییان بە ژیانی …\nپەروەردەکردنی منداڵانی داهێنەر\n2017-07-31 بابه‌تی نوێ, منداڵ, وتاره‌كان 0\nرەزا شوان بێگومان شارستانییەتەکانی مرۆڤایەتی، هەموو ئەو شتە سەیر و سەمەرانەش، کە لە ئەمڕۆدا هەن و مرۆڤ لە بەریاندا حەساوەتەوە، هەموویان بەری زادەی بیر و هۆش و کۆشش و کۆڵنەدان و تاقیکردنەوە و کاری بەرجەستەکردنی داهێنەرانن. ساڵ لە دوای ساڵیش لە سایەی بیرکردنەوە و کۆششی داهێنەراندا، شتی تازەتر و سەیر …


کوردیپێدیا - 01-11-2021\n📅 01-11-2021 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nلە تۆڕە کۆمەڵایەتییەکانەوە: 01-11-2021\n1. 👁 پرسی کۆچ و کۆچبەران، تەوەرێکی دیداری نێوان سەرۆک بارزانی و باڵیۆزی بیلاڕووسیا بوو\n1. 👁 بەیتەکانی بەسەرهاتی فەقێ ئەحمەدی دارەشمانە\n2. 👁 رۆژی میدیای یەکێتی لە شەرارەوە شۆڕش و لەوێوە بۆ شەڕارەی میدیایەکی پوخت و چالاک\n👌 ئەم بابەتە لەلایەن: (رۆژگار کەرکوکی)ەوە لە: Nov 1 2021 12:43PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 1 2021 3:58PM باشترکراوە\n📷 فایلی وێنە 1.0.1 99 KB Nov 1 2021 3:58PM هاوڕێ باخەوان


بەڕێوەبەری تەندروستی وهان بەهۆی كۆرۆناوە گیانی لەدەستدا – تۆڕی میدیایی خەڵک\n2020/02/18 - 9:24 AM\nتەلەفزیۆنی فەرمی چین بڵاوی كردەوە، بەڕێوەبەری تەندروستی شاری وهانی چین كە زۆرترین ڕێژەی كۆرۆنای تێدا بڵاوبووەتەوە گیانی لەدەستداوە.\nحكومەتی چین بڵاوی كردەوە كە 1868 كەس بەهۆی كۆرۆناوە گیانیان لەدەستداوە و لە نێویاندا ئەمڕۆ سێ شەممە بەڕێوەبەری تەندروستی وهان گیانی لەدەستداوە.\nنەخۆشی كۆرۆنا بێجگە لە چین لە چەند وڵاتێكی دیكەش بڵابووەتەوە و تائێستا چەندین كەس لە دەرەوەی ئەو وڵاتەش گیانیان لەدەستداوە.


ANF | یەپەژە یادی فەرماندار زین كۆبانی كردەوە\nیەپەژە یادی فەرماندار زین كۆبانی كردەوە\nفەرماندەیی گشتی یەپەژە بە لێدوانێك زین كۆبانی هەڤاڵ و هاورێی خەباتیان بە ڕێزەوە یاد كردەوە كە لە 13ی تشرینی یەكەمی ئەمساڵدا لە ناوچەی سلووك بە هۆی هێرش و داگیركاریەكانی دەوڵەتی تورك شەهید كرا.\nدووشه‌ممه, 21 Oct 2019, 14:25\nلە لێدوانەكەی یەپەژەدا زین كۆبانی وەكو ژنێكی خۆڕاگر و فەرماندەی سەردەم و كەدكاری شۆرش پێناسە كرا و ڕاگەیێندرا كە یەپەژە لە كەسایەتی ئەو فەرماندەیەدا، گشت لایەنگر و دڵدارانی شۆرشی مرۆڤایەتی و شەهیدانی ڕێگای پاراستنی نرخی مرۆڤایەتی و هەموو شەهیدانی رێگای ئازادی بە ڕێزەوە یاد دەكاتە و سەرەخۆشی خۆیان ئاڕاستەی بنەماڵەی هاوڕێی خەباتیان زین كۆبانی و گەلانی باكور و رۆژهەڵاتی سوریا و تەواوی ژنانی تێكۆشەر دەكەن كە لە سەر رێڕەوی هەموو زینەكان خەبات دەكەن و جەخت لەسەر ئەوە كرایەوە كە ئەوان بەڵێنی هاوسۆزی خۆیان بۆ شەهیدەكانیان دووپات دەكەنەوە.\nیەكێك بوو لە تێكۆشەرانی سەرەتای شۆڕش\nلە لێدوانەكەدا باس لەوە دەكات كە لە ساڵی 2011 دا كاتێك تۆی شۆڕش دەچێندرا هەڤاڵ زین بە بەشداریكردنی خۆی بوو بە یەكەمین تۆی شۆڕش و دەستپێكردنی تێكۆشینی ئازادی و بەم شێوەیە باس لە ژیانی دەكات: هەڤاڵ و هاوڕێی خەباتمان زین كۆبانی لە ساڵی 2011 دا لە شاری كۆبانی كە بە وارگەی خۆڕاگری ناسراوە بەشداری ڕیزەكانی شۆڕش بوو. لە عەفرینەوە بگرە تا دێرك لە ماوەی 9 ساڵدا خەباتێكی بێوێنەی كرد. هەڤاڵ زین لە ناو بنەماڵەیەكی وڵاتپارێزدا پەروەردە بوو و لە تەمەنێكی بچووكەوە ئاشنای ئێش و ئازاری گەلەكەی بوو. لە چوراچێوەی ئەم تێكەیشتنەدا بڕیار دەدات ببێتە تیكۆشەر و پێشەنگی گەلی خۆی. لە سەرەتای شۆڕشەوە هەوڵ و ماندووبونێكی زۆری دا بۆ رێكخستنی گەنجان و بەشداریكردنی ژنان لەم شۆڕشەدا. دڵ و دەروونی بە رووی سەختیەكانی گەڵدا كردەوەو بوو بە هیواو مۆڕاڵ و هێز بۆ گەلەكەی.\nلە ساڵی 2013 دا كاتێك رێكخراوە تیرۆریستی و چەتەكانی داعش هێرشەكانیان بۆ سەر گەل دەست پێ كرد هەڤاڵ زین یەكێك بوو لە هەڤاڵە سەرەتاییەكان كە بەشداری شەڕی دژی داعشدا بوو. هەڤاڵ زین لەو ساڵەدا لە سەرێكانی بەشداری لە شەڕی دژ بە چەتەكانی ئەلنوسرە بوو و ڕۆڵێكی گرینگی گێڕا. هەروها لە دژی داگیركاری چەتەكانی داعش لە كۆبانی و سلۆك و شەداد و منبجیش لە بەرەی جەنگدا جێی خۆی گرت.\nلە شەڕی كۆبانی سەرەڕای ئەوەی لە قۆلیەوە بریندار دەبێت نەیكرد بە كێشە و تا كۆتایی خاوەن كەسایەتێكی بەبڕیار هیواو باوڕ بوو. بۆئەوەی تۆڵەی شەهیدانی كۆبانێ بسێنێتەوە چوو بۆ بەرەكانی شەڕ ل منبج. هەڤاڵ زین بەو بڕوایەوە دەژیا كە چەتەكانی داعش لەناو دەچن و ئەم بڕوایەی لە دڵی هەڤالانیشیدا دەچەسپاند. ئەوەی هەڤاڵ زین بڕوای پێ هەبوو لە دوایین ئۆپڕاسیۆنی لەناوبردنی داعش لە دێرزۆر بە ئەنجام گەیشت. لەناوچوونی داعش هیوای هەموو شەهیدان بوو، هەڤاڵ زین و هاوڕێكانی لە ژێر فەرماندەیی ئەو دا بە هەوڵ و تێكۆشینی زۆرەوە ئەم سەركەوتنە مێژوویەیان پێشكێشی شەهیدان كرد.\nكەسایەتی هەڤاڵ زین، لە شەڕو ژیاندا بۆ هەموو شەڕڤانانی یەپەژە نمونەیەك بوو. هەمیشە لە نێو ژیاندا بۆ مۆڕاڵ و بەجۆش بوو. هەم فێركەر بوو هەم فەرماندەیەكی سەربازی بوو. بەو تایبەتمەندییەی كە هەیبوو جێگایەكی تایبەتی لە نێو هاوخەباتەكانیدا دروست كردبوو. كاتێك لە نێو ئەكادەمیاكانی پەروەردەكردندا جێی گرت، بە سەدان هاوخەباتی ژن و پیاوی پەروەردە كرد و بۆ ئەوەی شەرڤانی بەهێز ئامادە بكات هەمیشە هەوڵێكی زۆری دەدا. بۆ ئێمە لەدەستدانی هەڤاڵ زین بێگومان زیانێكی گەورە بوو. كەسایەتی هەڤاڵ زین بۆ ئێمە دەبێتە نمونەی تێكۆشان و بڕیار و ژیانێكی ئازاد.\nلەسەر ئەم بنچینەیە ئێمە وەكو یەكینەكانی پاراستنی ژنان یەپەژە دووپاتی دەكەینەوە هەتا ئەو رۆژەی رۆحی شەڤین و هەبوون و رۆسیار و تێكۆشین و ئاڤێستاو زینەكان لە دڵ و مێشكماندا بمێنێت، تێكۆشین و خۆڕاگریمان بەردەوام دەبێت. هەر شەهید كە دەدەین، ئەرك و بەرپرسیارێتی بۆ ئازادی گەلان لەسەر شانمان زیاتر دەبێت. ئێمە بەم زانست و بەرپرسیاری مێژوویەوە شەهیدبوونی هاوخەبات و هەڤاڵمان زین كۆبانی و تەواوی شەهیدانی خۆڕاگریمان یاد دەكەینەوە. شەهیدەكانمان فەرمانی یان ژیانێكی شەرەفمەندانە یان ژیانێكی شەرەفمەندانەیان پێ كردووین. ئێمەش بۆ ئەوەی ئەم فەرمانە جێبەجێ بكەین هەرچیەك لەدەستمان بێت دەیكەین.\nئێمە لەسەر ئەم بنچێنەیە جارێكی دیكە لە كەسایەتی شەهید زین كۆبانیدا گشت شەهیدانی شۆڕشی ئازادی و خۆڕاگری شەرەفمەندانەمان بە ڕێزەوە یاد دەكەینەوە. هیوای زوو چاكبوونەوە بۆ بریندارەكانمان دەكەین و سەرەخۆشیمان ئاڕاستەی گەلی باكور و رۆژهەڵاتی سوریا و بنەماڵەی هەڤاڵ زین دەكەین.


وتووێژ:ھاوڕەگەزخوازی - ویکیپیدیا، ئینسایکڵۆپیدیای ئازاد\nئەمە پەڕەیەکی وتووێژە بۆ لێدوان و چاکسازی بۆ وتاری ھاوڕەگەزخوازی.\nھەر جۆرە دەقێکی لەبەرگیراوە لێرە دابنرێت، دەسڕدرێتەوە. دژایەتیکردنی بەشداربووانی نووسینەوەی وتار لەسەر بابەتەکە دەبێتە ھۆی بەربەستکردن. تکایە لەسەر پەڕەی وتووێژ دژایەتی و پشتگیری لە ھیچ جۆرێک مەنوێنن لە ویکیپیدیادا. ویکیپیدیا بلۆگێک نییە بۆ نواندنی بۆچوونی کەسی.\n١ جێندەرخوازی یان ڕەگەزخوازی؟\n٣ ھاوڕەگەزخوازی لە کۆمەڵگەی کوردیدا\n١٨ دەستکارییە هەڵواسراوەکان\n١٩ چاکسازی بەستەرە دەرەکییەکان\n٢٠ چاکسازی بەستەرە دەرەکییەکان\nجێندەرخوازی یان ڕەگەزخوازی؟[دەستکاری]\nبەرامبەر بە sexual orientation کامیان دابنێین لە وتارەکەدا؟ نابێت ڕەگەزخوازی بێت؟—ژیـار وتووێژ ٠٦:٢١، ٢٢ی حوزەیرانی ٢٠١٧ (UTC)\nئاڕاستەی جینسی چۆنە؟ بە گشتی orientation یانی بە کام لادا قورسی بکات یان بە کام باردا بکەوێت و مایل بێت. شتێکی بەرامبەری بەو مەعنایەی ئەشێ بۆ دابنێین. پیرەھەڵۆ (وتووێژ) ٠٥:٤٥، ٢٤ی حوزەیرانی ٢٠١٧ (UTC)\n@Pirehelokan:من کە ئەم وتارەم نووسییەوە سەرەتا جێندەرخوازیم دانا، دوایی کردمە زایەندخوازی لەسەر بنەمای چەند وتووێژێک کە @Calak: کردبووی، پێش دەچێت من بە ھەڵەدا چووبێتم. بەڵام بەڕستی ئەمە شتێکی زۆر مەزنی ناو وتارەکەیە و پێویستە ئێمە بە ئاگاوە ئەم ناوە دابنێین. جنس کوردی نییە خۆ؟ ئەگەر ناوێکی کوردی ھەبووایە لەجێی ئەوە زۆر باش دەبوو، ئەگینا ئەو ناوەی پێشنیارت کردووە زۆر باشترە لەوەی کە من ئێستا دامناوە!!—ژیـار وتووێژ ٠٥:٥٢، ٢٤ی حوزەیرانی ٢٠١٧ (UTC)\nئاخری نەمزانی وشەی فارسی ئاراستە بەمانای directionە یان orientation؟! پێوەندیی وشەی ئاراستە و ئاراستن-ی فارسی کە بە مانای ڕازاوە و ڕازاندنەوەیە بە ئەمانەوە چییە؟! بە بڕوای من ڕووتێکردن بۆ orientate و ڕووتێکەری بۆ orientation ناڵێم تەواوە بەڵام زۆر باشترە لەم ئاراستەیە.--چالاک وتووێژ ٠٩:٣٢، ٢٨ی حوزەیرانی ٢٠١٧ (UTC)\nپێویست ناکات شتەکە لە خۆمان تێک بدەین ھەر لەبەر ئەوەی وشەی بیانی تێدایە. من زۆر پێم باشترە ھەر بە ئینگلیزی داینێمەوە وەک لەوەی وشەیەکی ھەڵەی کوردی بخەمە جێی. ھەرچەندە ئەوەی ئێستا دامناوە ١٠٠% ڕاست نییە، منیش ویژدانم پەسەندی ناکات کە بە ئاگایی ھەڵە بکەم بەتایبەت لە وتارێکی زانستیی ئاوادا. تکایە زیاتر بەشداری ئەم وتووێژە بکەن تا ھەموومان بە ئەنجامێک بکەین و وتارەکە ھەمووی ڕاست بێت.—ژیـار وتووێژ ٠٩:٥٥، ٢٨ی حوزەیرانی ٢٠١٧ (UTC)\nمن ناڵێم دەبێ زمان لە وشەی بیانی بسڕینەوە. زمانێک واوشەی (وشەی بیانی) تێدا نەبێ نەخۆشە. ھەموو قسەی من ئەمەیە مانای دەقیقی وشەکە دیاری بکرێ. لەبەر ئەوەی بەرامبەرمان نییە مانای وشەکان نەشێوێنین. باشە با orientation ئاراستە بێ. دەی orientation لە کوێ و direction لە کوێ. ئەمانە یەک شت نین یەک وشەتان بۆ داناوە. ئەگەر orientation ئاراستەیە تکایە بەرامبەرێک بۆ direction پێشنیار بکەن یان بە پێچەوانە. ھەموو کێشەکە دەگەرێتەوە سەر عەرەبی و ئەوەی کە بە عەرەبی بە ھەر دووکیان دەڵێن اتجاه. خۆ لە فارسیشدا وا نییە و orientation گرایش-ە و direction جھت. ئەگەر ئاوا حەز لە عەرەبی دەکرێ و ئاوا عەرەبی بەسەر کوردیدا زاڵە وە لای بنێن ئەم کوردییە و ئەم خۆ ماندووکردنەی بۆ چییە.--چالاک وتووێژ ١٠:٥٠، ٢٨ی حوزەیرانی ٢٠١٧ (UTC)\nمن نەموتووە ئەبێت ھەر ئاڕاستە بێت، ھەر بۆیەش ھێشتا نوێم نەکردۆتەوە. ئێستا من چاوەڕێ ئەکەم وشەیەکی جێگیر بۆ orientation و sexual پێشنیار بکرێت بۆ ئەوەی داینێین. تۆ وتت دڵنیا نیم لەو لێدوانەی پێشوودا، منیش ھەرچەن بەدواداچوون بکەم نازانم چ بەرامبەرێکی کوردیمان ھەیە بۆ ئەم وشانە. من ئەڵێم با فارسیش بێت بۆ نموونە گرنگ ڕاستییەکەیتی.—ژیـار وتووێژ ١٠:٥٦، ٢٨ی حوزەیرانی ٢٠١٧ (UTC)\n@Kushared: بیپارێزن لە گواستنەوە و دەستکاری تەنھا بۆ autopatrol.—ژیـار وتووێژ ١٨:٥١، ٢٣ی حوزەیرانی ٢٠١٧ (UTC)\nکرا > Kushared (لێدوان) ٠٧:٥٠، ٢٤ی حوزەیرانی ٢٠١٧ (UTC)\nکاک @Kushared: ئێستا لەسەر ئەم پەڕەیە دوو بەرگری کار دەکات، پاراستنی ناوەندی (semi-protection) لەگەڵ بەسەرداچوونەوە یان وەشانی جێگیر (pending changes protection) ئەمە ناکرێت و دەبێت ھەر یەکێک لەوان کار بکەن. واتە ئێستا ئەبێت یەکێک لەو پاراستنانە لابرێن.—ژیـار وتووێژ ١١:٣٦، ٢٤ی حوزەیرانی ٢٠١٧ (UTC)\nباشە پاراستن بۆ ئەو کاتەیە لە پەڕەکەدا خراپکاری زۆر بێت. من ھێشتا خراپکارییەکی ئەوتۆم لەم پەڕەیەدا نەدیوە.--چالاک وتووێژ ٠٦:١٤، ٢٦ی حوزەیرانی ٢٠١٧ (UTC)\nبەڕێز گیان من ھەوڵ ئەدەم بیگەێنمە ئاستی ھەڵبژێردراو، کە ھەڵیش بژێردرا، لەسەر بنەمای ئەوەی کە لە کوردستان ھۆمۆفۆبیا زۆرە، ١٠٠٪ دڵنیام ھەموو ڕۆژێک خراپکاری تێدا دەکرێت کە لەسەر پەڕەی سەرەکی دەرکەوت، جا با خۆمان لە کێشەکە ھەر پێش ڕوودانی لادەین. لەلایەکی ترەوە، ھیچ پێویست نییە ھیچ بەکارھێنەرێکی تر توانای دەستکاریکردنێکی پەڕەیەکی حەساسی ئاوایان ھەبێت جگە لەوانەی مافی پاسدەری خۆگەڕیان ھەیە، لەگەڵ سەروو ئەوان. ھیچی نوێ ناھێندرێت بۆ سەر مێزەکە بەھەرحاڵ. و تکایە مام چالاک بەشداری ئەو وتووێژەی یەکەمیش بکە و ڕای خۆت بڵێ.—ژیـار وتووێژ ٠٨:٠١، ٢٦ی حوزەیرانی ٢٠١٧ (UTC)\nسیاسەتی ویکیپیدیا لەسەر پێشبینی ئایندە نییە! ئەم پەڕە کە خراپکاریی بەردەوامی تێدا نەکراوە، نابێت بپارێزرێت، دەبێت دەستکاریکردنی بۆ ھەموو بەکارھێنەرێت واڵا بێت. سەرچیا — ٢١:٤٨، ٢٦ی حوزەیرانی ٢٠١٧ (UTC)\nڕاستە، کێشە نییە جارێ با وابێت، کە تەواو بوو ئینجا پاراستنیش لادەبەین بزانین دەگەین بە کوێ.—ژیـار وتووێژ ٢١:٥٤، ٢٦ی حوزەیرانی ٢٠١٧ (UTC)\nمەیپارێزن، با بەکارھێنەرانی تریش دەرفەتیان ببێت دەستکاریی تێدا بکەن. ئەوە ڕۆح و پاڵیسیی ویکیپیدیایە کە ھەموو کەس لە دەستکاریدا یەکسان بن. وتارێکیش کە زیاتر ئێدیت بکرێت، باشتر دەبێت. پیرەھەڵۆ (وتووێژ) ٠٤:٢١، ٢٨ی حوزەیرانی ٢٠١٧ (UTC)\nوەک وتم با تازە ئاوا بێت تاکو تەواو دەبێت، نزیکەی چەند ھەفتەیەکی تری پێ دەچێت، نازانم چەند بە دیاریکراوی. من ھەر بەباشی نازانم جگە لە پاسدەرە خۆگەڕەکان کەس دەستکاری بکات، بەڵام مادام یەکدەنگی ھەیە، کە پەڕەی پاڵاوتنی بۆ دروست کرا دەتوانن پارێزگاری لابەرن. بەڵام من ھێشتا ھەر داواکارم کە وەشانی جێگیری بۆ کارا بکرێت ئەگەر پاراستن لابرا. کە وەشانی جێگیر خرایە کار ھەمووان توانای دەستکاریکردنیان دەبێت بەڵام دەستکارییەکان پێویستییان بە پێداچوونەوە دەبێت پێش دەرکەوتنیان. من ھەر سوورم لەسەر ئەوەی شێوەیک لە پاراستنمان ھەبێت بۆ ئەم پەڕەیە و وەشانی جێگیریش باشترین ھەڵبژاردەیە.—ژیـار وتووێژ ٠٩:٥٠، ٢٨ی حوزەیرانی ٢٠١٧ (UTC)\nئێستا پاراستنم لابردووە و ھەمووان دەتوانن دەستکاری بکەن، بەڵام دەستکارییەکان بەسەرداچوونەوەیان دەوێ. :) ئێپین وتووێژ♬ ١٨:٣٩، ٢٦ی تەممووزی ٢٠١٧ (UTC)\nھاوڕەگەزخوازی لە کۆمەڵگەی کوردیدا[دەستکاری]\nبە بڕوام بەشی کۆمەڵگەی کوردی جیا بێت لە ڕۆژھەڵاتی ناوەڕاست، یان لانیکەم بۆڵد بکرێت. چون ویکیی سۆرانییە. پیرەھەڵۆ (وتووێژ) ٠٤:٣٤، ٢٨ی حوزەیرانی ٢٠١٧ (UTC)\nمن بە پێویستی نازانم جیا بکرێتەوە. کوردستانیش ھەر ڕۆژھەڵاتی ناوەڕاستە + ھەر توانیومە ئەوەندە بنووسمەوە لەسەر ھاوڕەگەزخوازی لای خۆمان. ئەگەر زانیاری باشتر ھاتە بەردەست و درێژتر بۆوە ئەوکاتە دەتوانین جیای بکەینەوە. بۆ ئێستا، ھەر ئاوابێت باشترە.—ژیـار وتووێژ ٠٧:٥٢، ٢٨ی حوزەیرانی ٢٠١٧ (UTC)\nجیام کردەوە. گەر دەتوانن چاکسازی زیاتر بکەن، تکایە بیکەن. ئێپین وتووێژ♬ ١٧:٠٦، ٢٤ی تەممووزی ٢٠١٧ (UTC)\nمن ئێستا دەستکاری 1 بەستەری دەرەکیم کرد لەسەر ھاوڕەگەزخوازی. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20120124162204/http://www.rudaw.net/english/culture_art/3374.html زیاد کرا بۆ http://www.rudaw.net/english/culture_art/3374.html\nمن ئێستا دەستکاری 1 بەستەری دەرەکیی ھاوڕەگەزخوازیم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20070419234733/http://www.pinknews.co.uk/news/articles/2005-1496.html بۆ http://www.pinknews.co.uk/news/articles/2005-1496.html زیاد کرا\nکاتێکی شاد!—InternetArchiveBot (سکاڵاکردنی کێشە) ٠٦:١٣، ٢٥ی کانوونی یەکەمی ٢٠١٧ (UTC)\nئەرشیڤێکی نوێ https://web.archive.org/web/20110304014530/http://www.psychology.org.au/Assets/Files/LGBT-Families-Lit-Review.pdf بۆ http://www.psychology.org.au/Assets/Files/LGBT-Families-Lit-Review.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ٠٠:١٣، ١ی ئازاری ٢٠١٨ (UTC)\nئەرشیڤێکی نوێ https://archive.is/20130130091511/http://www.necn.com/07/14/11/Gay-lesbian-households-increase-in-Okla/landing_politics.html?&apID=aebfe9933c274365a694d062894d773c بۆ http://www.necn.com/07/14/11/Gay-lesbian-households-increase-in-Okla/landing_politics.html?&apID=aebfe9933c274365a694d062894d773c زیاد کرا\nکاتێکی شاد!—InternetArchiveBot (سکاڵاکردنی کێشە) ١٨:٣٣، ٣٠ی ئایاری ٢٠١٨ (UTC)\nئەرشیڤێکی نوێ https://web.archive.org/web/20080110000912/http://my.webmd.com/content/article/22/1728_56075?src=Inktomi&condition=Home+&+Top+Stories بۆ http://my.webmd.com/content/article/22/1728_56075?src=Inktomi&condition=Home+&+Top+Stories زیاد کرا\nکاتێکی شاد!—InternetArchiveBot (سکاڵاکردنی کێشە) ٠٩:٤٩، ٤ی ئەیلوولی ٢٠١٨ (UTC)\nئەرشیڤێکی نوێ https://web.archive.org/web/20041015054212/http://www.sex-lexis.com/ بۆ http://www.sex-lexis.com/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠١:٤٨، ٢٩ی ئەیلوولی ٢٠١٨ (UTC)\nئەرشیڤێکی نوێ https://web.archive.org/web/20090419195945/http://www.cpa.ca/cpasite/userfiles/Documents/Marriage%20of%20Same-Sex%20Couples%20Position%20Statement%20-%20October%202006%20%281%29.pdf بۆ http://www.cpa.ca/cpasite/userfiles/Documents/Marriage%20of%20Same-Sex%20Couples%20Position%20Statement%20-%20October%202006%20(1).pdf زیاد کرا\nئەرشیڤێکی نوێ https://web.archive.org/web/20121013225547/http://www.cpa.ca/cpasite/userfiles/Documents/advocacy/brief.pdf بۆ http://www.cpa.ca/cpasite/userfiles/Documents/advocacy/brief.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ١٨:٢٩، ١٨ی شوباتی ٢٠١٩ (UTC)\nمن ئێستا دەستکاری ١ بەستەری دەرەکیی ھاوڕەگەزخوازیم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20041118191439/http://frwebgate.access.gpo.gov/cgi-bin/getdoc.cgi?dbname=1998_register&docid=fr02jn98-135.pdf بۆ http://frwebgate.access.gpo.gov/cgi-bin/getdoc.cgi?dbname=1998_register&docid=fr02jn98-135.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ١٦:٣٢، ١٢ی تەممووزی ٢٠١٩ (UTC)\nئەرشیڤێکی نوێ https://web.archive.org/web/20171019190212/http://www.labmeeting.com/paper/17688909/duffy-rusbult-1985-satisfaction-and-commitment-in-homosexual-and-heterosexual-relationships بۆ http://www.labmeeting.com/paper/17688909/duffy-rusbult-1985-satisfaction-and-commitment-in-homosexual-and-heterosexual-relationships زیاد کرا\nکاتێکی شاد!—InternetArchiveBot (سکاڵاکردنی کێشە) ٠٤:٤٥، ١٨ی کانوونی یەکەمی ٢٠١٩ (UTC)\nئەرشیڤێکی نوێ https://web.archive.org/web/20170721165514/http://williamsinstitute.law.ucla.edu/research/census-lgbt-demographics-studies/how-many-people-are-lesbian-gay-bisexual-and-transgender/ بۆ http://williamsinstitute.law.ucla.edu/research/census-lgbt-demographics-studies/how-many-people-are-lesbian-gay-bisexual-and-transgender زیاد کرا\nکاتێکی شاد!—InternetArchiveBot (سکاڵاکردنی کێشە) ٠١:٢٧، ٥ی نیسانی ٢٠٢٠ (UTC)\nئەرشیڤێکی نوێ https://web.archive.org/web/20150425174542/http://williamsinstitute.law.ucla.edu/wp-content/uploads/Gates-How-Many-People-LGBT-Apr-2011.pdf بۆ http://williamsinstitute.law.ucla.edu/wp-content/uploads/Gates-How-Many-People-LGBT-Apr-2011.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ٢٢:٥٠، ١ی ئایاری ٢٠٢٠ (UTC)\nئەرشیڤێکی نوێ https://web.archive.org/web/20080723194409/http://www.upper-register.com/irons_trial/charges.pdf بۆ http://www.upper-register.com/irons_trial/charges.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ١٩:٢٦، ٦ی ئایاری ٢٠٢٠ (UTC)\nمن ئێستا دەستکاری ٣ بەستەری دەرەکیی ھاوڕەگەزخوازیم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20131112173620/http://ag.hawaii.gov/wp-content/uploads/2012/11/AG-Opinion-13-1.pdf بۆ http://ag.hawaii.gov/wp-content/uploads/2012/11/AG-Opinion-13-1.pdf زیاد کرا\nئەرشیڤێکی نوێ https://web.archive.org/web/20101226182332/http://www.ca9.uscourts.gov/datastore/general/2010/10/27/amicus29.pdf بۆ http://www.ca9.uscourts.gov/datastore/general/2010/10/27/amicus29.pdf زیاد کرا\nئەرشیڤێکی نوێ https://web.archive.org/web/20120118184353/http://www.courts.ca.gov/documents/Amer_Psychological_Assn_Amicus_Curiae_Brief.pdf بۆ http://www.courts.ca.gov/documents/Amer_Psychological_Assn_Amicus_Curiae_Brief.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ١٦:٣٩، ٢٥ی ئابی ٢٠٢٠ (UTC)\nزەحمەت نەبێ بەڕێوەبەرێک دەستکارییە هەڵواسراوەکان قبووڵ بکات و ئاستی پاراستن بۆ autopatrol نزم بکاتەوە.--◂ ئێپین وتووێژ♬ ١٢:٢٤، ٦ی تشرینی دووەمی ٢٠٢٠ (UTC)\n@Épine: سەرجەم دەستکارییەکان قبوڵ کران و ئاستی بەسەرداچوونەوەکەش ھەر خۆی autopatrolە. سپاس! ⇐ئارام وتووێژ💭 ١٩:٤٥، ٨ی تشرینی دووەمی ٢٠٢٠ (UTC)\nکاک ئارام کەواتە بۆ دەستکاریی پاسدەرانی خۆگەڕ پاس نادات پەڕەکە؟ ◂ ئێپین وتووێژ♬ ٠٧:٥٩، ١٠ی تشرینی دووەمی ٢٠٢٠ (UTC)\nکاک @Épine: لەوانەیە ھی ئەوە بێت کە پێش دەستکارییەکەی تۆ چەند دەستکارییەکی تر قبوڵ نەکرابوون. ئێستا ھەر وا دەستکارییەک بکە و بزانە دیسان وایە؟ ⇐ئارام وتووێژ💭 ١٧:٣٢، ١١ی تشرینی دووەمی ٢٠٢٠ (UTC)\nئەرشیڤێکی نوێ https://web.archive.org/web/20100610164736/http://psychology.ucdavis.edu/rainbow/html/AP_06_pre.PDF بۆ http://www3.interscience.wiley.com/cgi-bin/fulltext/123248173/HTMLSTART?CRETRY=1&SRETRY=0 زیاد کرا\nکاتێکی شاد!—InternetArchiveBot (سکاڵاکردنی کێشە) ٠٦:٢٥، ٢٩ی کانوونی یەکەمی ٢٠٢٠ (UTC)\nئەرشیڤێکی نوێ https://wayback.archive-it.org/all/20171019190222/http://onlinelibrary.wiley.com/doi/10.1111/j.1741-3737.2009.00678.x/full بۆ http://www3.interscience.wiley.com/cgi-bin/fulltext/123248173/HTMLSTART?CRETRY=1&SRETRY=0 زیاد کرا\nکاتێکی شاد!—InternetArchiveBot (سکاڵاکردنی کێشە) ٠٢:١٢، ٥ی شوباتی ٢٠٢١ (UTC)\nبۆ ئەم وتارە تەنیا باشەی باس کردوە. هیچ باسی ئەو لایەنانەی نەکردووە کە دژن لەگەڵ بەڵگەکانیان و چۆن ئەو بەڵگانەی لایەنگران هێناویاننەوە پوچەڵیان کردونەوە مامۆستا (لێدوان) ١٩:٢٠، ١٨ی شوباتی ٢٠٢١ (UTC)\nمن خۆم وتارەکەم نەخوێندووەتەوە، بەڵام دەبێت Épine بتوانێت وەڵام بداتەوە. ⇐ئارام وتووێژ💭 ٢٠:٢٤، ١٨ی شوباتی ٢٠٢١ (UTC)\nئێرە ئینسایکلۆپیدیایە و هەموو وتارێک دەبێ هەموو لایەنەکانی بابەتێک باس بکات، بۆیە ئەگەر هیچ بەڵگە و سەڕچاوەیەکی جێباوەڕت هەیە دەتوانی ئاماژەیان پێ بدەیت. هەڵبەت ئەوەی زۆر گرنگە ئەوەیە وتارەکە بە شێوەیەکی بێلایەنانە نووسراوەتەوە. ◂ ئێپین وتووێژ♬ ٠٦:١١، ٢٢ی شوباتی ٢٠٢١ (UTC)\nئەسڵەن وتارەکە تا سەر ئێسقان لایەنگرانەیە. هەر کەس وتارەکەی دروست کردبێت تەنیا قسەی لایەنگرانی هێناوە. هەرچی هاوڕەگەزبازە هەر ئەو قسانە دوبارە دەکاتەوە. ئیدی بێ لایەنانەی چی. بۆ نموونە دەکرێ کەسێک بچێ خەلکی بکوژی و بڵێ لە دی ئێن ئەی دا نوسراوە و دەبێ وابکەم. بۆ سەرچاوەکانیش هیچی جێی باوەڕ نیە هەموویان پشتگیری شتێک دەکەن کە پێی دەڵێن بیردۆزەکانی زانستی تەزویر. ببورن بۆ درەنگ وەڵام دانەوە مامۆستا (لێدوان) ١٤:٠١، ٢٢ی ئازاری ٢٠٢١ (UTC)\n@مامۆستا ٢٠٩ سەرچاوە و ٣٠ کتێب و ٩ وتار هەموویان لایەنگرن و هەڵەن؟ زۆر بەهەڵەدا چوویت، من ناتوانم کۆمێنتەکانت بە جدی وەربگرم چوونکە جەنابتان تاکوو ئێستا ئەسڵەن نازانن ناوەکە وەک خۆی بڵێن (کە هاوڕەگەزخوازییە، نەک هاوڕەگەزبازی) دواتر ئەگەر سەرچاوەکانی جێباوەڕ نەبوونایە هەنگاوی پاڵاوتنی بۆ وتاری هەڵبژێردراو تەواو نەدەکرد و نەدەبوو بە وتارێکی هەڵبژێردراو. بیردۆزەی زانستی تەزویر چییە؟ من ئێستا ئەم قسەیە ببیستم. کەسانی هاوڕەگەزخواز ئەم قسانە دەکەن لەبەر ئەوەی فاکت و زانست و حەقیقەتەکەیە، فاکت و زانستیش گوێ بە بیر و ڕای شەخسی نادەن. ئەگەر ئێوە باوەڕتان پێ بێت یان نا زانست بەم شێوەیە لەسەر بابەتەکە دواوە. فەرموون ئێوەش ئاماژە بە کۆمەڵێک سەرچاوەی جێباوەڕ بکەن هاوشێوەی سەرچاوەکانی وتارەکە کە شتێکی وتبێت پێچەوانەی سەرچاوەکانی تر تاکوو ئەسێسی بکەین و دایبنێین. ◂ ئێپین وتووێژ♬ ٠٧:٢٢، ٢٣ی ئازاری ٢٠٢١ (UTC)\nبۆتە وتاری هەڵبژێردراو لە بەر بێ وتاری. دەنا ئەگەر ویکیپیدیای کوردی وەک ویکیپیدیاکانی کە وتاری زۆربایە هەموو ڕۆژێک وتاری هەڵبژێردراومان دەبوو. مادەم سەرچاوەی زۆر جێی باوەڕە پێت چۆنە بچم لەسەر (داعش) وتارێک بنوسم و بە باشە باسیان بکەم بەو مەرجەی لە هەزار سەرچاوەش کەمتر نەهێنم. چۆن شتی وادەبێ کەسێک گوتی ئەوە زانستە و ئەوە ڕاستە ڕێک بچین باوەڕی پێ بکەین وەک کورد دەڵێ کەس بە دۆی خۆی ناڵێ ترشە. مامۆستا (لێدوان) ٠٧:٤٢، ٢٣ی ئازاری ٢٠٢١ (UTC)\nگیانەکەم سەرچاوەی هەموو زانستی دەروونناسی کۆمەڵەی دەروونپزیشکی ئەمریکییە (American Psychiatric Association) کە هەموو زانستی دەروونناسی لەسەر بەدواداچوونەکانی ئەوان دەخوێندرێ، بڕۆ سەیری DSM-5 بکە بزانە هاوڕەگەزخوازیان بە نەخۆشی ناساندووە، یان لە ١٩٧٣وە سەلمێندراوە و پشتڕاستیان کردووەتەوە کە نەخۆشی نییە؟ پێویست بەم وڕێنەیە ناکات، ئاشکرایە کە لایەنگرانە بابەتەکەت گرتووە و هیچ بەڵگەت نییە دەنا ئێستا بە کۆمەڵێک لینک و بەدواداچوونی جێباوەڕ وەڵامت دەدایەوە. ئێرە شوێنی دانانی زانست و حەقیقەتە نەک بۆچوونی کەسی. ئەگەر ویکیپیدیای کوردیت ئەوەنە پێ سووکە فەرموو بەجێی بێڵە و ڕوو لە ویکییەکی تر بکە. سوپاس. ◂ ئێپین وتووێژ♬ ٢٠:٢٠، ٢٥ی ئازاری ٢٠٢١ (UTC)\nوەرگیراو لە «https://ckb.wikipedia.org/w/index.php?title=وتووێژ:ھاوڕەگەزخوازی&oldid=767156»\nئەم پەڕەیە دواجار لە ٢٠:٢٠ی ٢٥ی ئازاری ٢٠٢١ نوێ کراوەتەوە.


ناجێگری نرخی دۆلار هەرای لە بازاڕ ناوەتەوە | دەزگاى زارى کرمانجى\n18 رۆژ پێش ئێستا\nناجێگری نرخی دۆلار هەرای لە بازاڕ ناوەتەوە\nناجێگر بوونی نرخی دۆلار ئالۆزی لە نێو بازاڕ دروستكردووە، لە لایەك حكومەت بڕیاری داوە هەر دۆلارێك بە 145 دینار مامەلەیی پێوە بكرێت و بودجای ساَلی 2021ی لەسەر ئەم نرخە دیاری كردووە، لە لایەكی دیكەشەوە دەنگۆی دابەزاندنی نرخی یەك دۆلار بۆ 130 دینار بڵاوبۆتەوە بۆیە ناسەقامگیری زۆر بازاڕ داوی داگیر كردووە.\nدوێنی لەگەڵ دەستكردن بە خوێندنەوەی یەكەمی پڕۆژە یاسای بودجە، بەهۆی بڵاوبوونەوەی دەنگۆی دابەزاندنی نرخی 100 دۆلار بەرامبەر130 هەزار دینار، بازاڕی دۆلار پشێوی تێكەوت، لەوبارەیەوە جەمال كۆچەر، ئەندامی لیژنەی دارایی لە پەرلەمانی عێراق رایگەیاند " لەم دۆخەی ئێستادا حكومەتی عێراق نیازی دابەزاندنی نرخی گۆڕینەوەی دۆلاری بەرامبەر نییە، گۆڕانكاری لە نرخی ئێستادا ناكات، چونكە ئەو نرخەی لە پڕۆژە یاسای بودجەی 2021 دا بۆ دۆلار دانراوە لە دەسەڵاتی پەرلەماندا نییە گۆڕانكاری تێدا بكات و لە بودجەدا بڕیاری لەسەر دراوە و حكومەت لەسەر ئەو نرخە داهات و خەرجییەكانی دیاریكردووە."\nلە پرۆژە یاسای بودجەی عێراق نرخی 100 دۆلاری ئەمەریكی بەرامبەر 145 هەزار دینار دیاریكراوە.\nمامۆستایەكا زانكۆیێ : باشترە رێككەفتنا هەرێم و بەغدا ل ژێر چاڤدێریا نێڤدەوڵەتی بیت\nنێچیرڤان بارزانی جەژنی سێ شەوەی یاران (قەوڵتاس) لە خوشک و برایانی کاکەیی پیرۆز ده‌كات\nمەسرور بارزانی جەژنی سێ شەوەی یاران (قەوڵتاس) لە خوشک و برایانی کاکەیی پیرۆز ده‌كات


پەرلەمانى عێراق دەنگیدا لەسەر پێشنیازێکى لیژنەى یاسایی لەبارەى پرسى فرە بازنەیی لە یاساى هەڵبژاردنەکاندا و چەند کوتلەیەکیش دانیشتنەکەیان جێهێشت.\nفەرمانگەى ڕاگەیاندنى پەرلەمان (10 تشرینی یەكەمی 2020) ڕایگەیاند، پەرلەمان لەکۆبوونەوەى ئەمڕۆیدا دەنگیداوە لەسەر پێشنیازێکى لیژنەى یاسایی تیابەت بە دابەشکردنى بازنەکانى هەڵبژاردن لەهەر پارێزگایەک بەشێوەیەکى یەکسان لەگەڵ ژمارەى کورسییەکانى کۆتاى ژنان.\nسەرچاوەیەکى پەرلەمانى بە ناس کوردى ڕاگەیاند: "ئەندامانى دەوڵەتى یاسا و هاوپەیمانى فەتح هۆڵى پەرلەمانیان جێهێشتووە، لەگەڵ هەندێ پەرلەمانتارى پارێزگاى نەینەوا".\nوتیشى کوتلە ئامادەبووەکان بریتین لە، سائیرون، یەکێتى هێزە نیشتیمانییەکان، پارتى و یەکێتى.\nبەوتەى سەرچاوەکە، گفتوگۆ لەنێوان سەرۆکى پەرلەمان و سەرۆکى کوتلەکان لە هۆڵى دانیشتنى پەرلەمان بەردەوامە، کۆبوونەوەکەش تا تەواوکردنى یاساى هەڵبژاردنەکان بەردەوام دەبێت.\nلاى خۆیەوە، محمەد غەزى، ئەندامى لیژنەى یاسایى لەپەرلەمانى عێراق بەئاژانسى فەمیى عێراقى ڕاگەیاندووە، پەرلەمان دەنگ لەسەر بڕگەى یاسایى هەڵبژاردن تایبەت بەفرە بازنەى دەدات کە لە 3 بازنە تا 5 بازنەى هەڵبژاردن پێکبیت.\nئاماژەى بۆ ئەوەشکردووە، لیژنەیەکان دواى دەنگدانى پەرلەمان لەسەر یاساى هەڵبژاردنەکان خشتەیەکى تایبەت بەبازنەکانى هەڵبژاردن دادەنێت.\nهاوکات، کاوە محەمەد، پەرلەمانتارى فراکسیۆنى گۆڕان لە پەرلەمانى عێراق لە فەیسبوکی فەرمی خۆی نوسیویەتى: " دوێنێ شەو کۆبوونەوەی هەندێ لەفراکسیۆنەکانی پەرلەمانی عیراق لەماڵی (محەمەد حەلبوسی) سەرۆکى پەرلەمان کراوە کە لەکورد؛ پارتی و یەکێتی بەشداربوون، بۆیە تێپەڕاندنی ئەو پێوەرەی ئەمڕۆ کە بازنەکانی هەڵبژاردن بەقەدەر ژمارەی کۆتاکان بێت، لەکاتێکدا گومان لەتەواوبوونی نیسابی یاساییش هەبوو".\nدەشڵێت: "دەرەنحامی رێککەوتنێکی ژێربەژێری ئەو لایەنانەیە کە دوێنێ شەو لەکۆبوونەوەکەدا بەشداربوون..ئێمە پێمانوایە ئەم پێوەرە زەرەرێکی زۆر لەژمارەی کورسییەکانی کورد دەدات لەناوچە کێشە لەسەرەکان، بەرپرسیاری ئەمەش پارتی و یەکێتی دەبن کە دیسان دوور لەیەکڕیزیی کورد و بۆ بەرژەوەندیی حزبی کاریان بۆ کرد و دەنگیان بۆ دا"


Home›هەواڵ›ڕۆژهەڵاتی ناوەڕاست›ئێران هەڵوێستی خۆی لەبارەی بۆردومانەکەی شەوی رابردووی ناوچەی سەوز راگەیاند\nوەزارەتی دەرەوەی ئێران ئەمڕۆ دووشەممە لەبارەی هێرشە مووشەکیەکەی شەوی رابردووی بەغدا کە باڵیۆزخانەی ئەمریکای بەئامانجگرتبوو رایگەیاند: هەر هێرشێک بۆ سەر ناوەەندە دیپلۆماسیەکان و ناوچە جێنشینەکان لە عێراق رەتدەکەینەوە.\nلە راگەیەندراوێکدا، سەعید خەتیب زادە وتەبێژی وەزارەتی دەرەوەی ئێران رایگەیاند: “کاتی هێرشەکەی سەر باڵیۆزخانەی ئەمریکا و کاتی بڵاوکردنەوەی راگەیەندراوێکی وەزیری دەرەوەی ئەمریکا لەوبارەیەوە، گومانی لای ئێمە دروستکردووە، پێمان وایە راگەیەندراوەکەی وەزارەتی دەرەوەی ئەمریکا پێشوەختە ئامادەکراوە”.\nسەبارەت بە قسەکانی مایک پۆمپیۆ کە ئێرانی بەوە تۆمەتبارکرد کە لەپشت هێرشەکەوە بووە، وتەبێژی وەزارەتی دەرەوەی ئێران وتی: “ئەو تۆمەتانە درۆیە، دروستکراوە، بەهەڵابردنە، ئێمە ئەو قسانەی ئیدانە دەکەین”.\nوتیشی: “ئێمە متمانەمان بە حکومەتی عێراق هەیە کە ئەنجامدەرانی هێرشەکانی سەر باڵیۆزخانەی ئەمریکا لە بەغدا بدۆزێتەوە و ئەو دەستە ئاشکرابکات کە لەپشتیەوەیەتی.\nئەمە لەکاتێکدایە شەوی رابردوو سێ هێرشی مووشەکی کرایە سەر باڵیۆزخانەی ئەمریکا و لەرێگەی سیستەمی مووشەکی ئەمریکاوە وەڵامدرانەوە.


گفتگوو "به‌ره‌ى ئۆپۆزسيۆن" ئه‌را هه‌ڵوژاردن وه‌زيره‌يل سيوه‌ر ره‌سيه قۆناغيگ پيشكه‌فتگ - شـه‌فـه‌ق نيـوز\nگفتگوو "به‌ره‌ى ئۆپۆزسيۆن" ئه‌را هه‌ڵوژاردن وه‌زيره‌يل سيوه‌ر ره‌سيه قۆناغيگ پيشكه‌فتگ\nهــــه‌واڵ عــیراق به‌ره‌ى ئۆپۆزسيۆن هه‌ڵوژاردن وه‌زيره‌يل\nشه‌فه‌ق نيوز/ سه‌رچه‌وه‌يل سياسى و نزيك له دانيشتنه‌يل دامه‌زرانن به‌ره‌ى ئۆپۆزسيۆن، باس له‌وه كردن گفتگووه‌يل ناونى ره‌وت حكمه و هاوپه‌يمانى نه‌سر وه سه‌رۆكايه‌تى حه‌يده‌ر عه‌بادى سه‌رۆك وه‌زيره‌يل وه‌رين ره‌سيه‌سه قۆناغه‌يليگ پيشكه‌فتگ.\nئه‌و سه‌چه‌وه‌يله ئاماژه وه ئه‌وه كردنه ك په‌يوه‌نديه‌يل فريه‌يگ وه‌ل هيزه‌يل عه‌ره‌بى سنى نابه‌شدار له حكومه‌ت عه‌بدولمه‌هدى وجوود ديرێد و باس له وه‌رگرتن ئاماژه‌يل خاسيگ ئه‌كاو يه‌يش ده‌رخست ك ره‌وت حكمه ئه‌خوازێد هيزه‌يل فريه‌يگ سياسى ئۆپۆزسيۆن به‌شدار بكا له پرووسه‌ى هه‌ڵوژاردن وه‌زيره‌يل سێوه‌ر تا بتويه‌نن فريه‌ترين ره‌زامه‌نى وه‌ده‌س بارن.\nجى باسه، يه‌يش له‌وه‌ختيگه ره‌وت حكمه وه سه‌رۆكايه‌تى عه‌مار حه‌كيم له هه‌فته‌ى گوزه‌يشت باس له نزيكبوين دامه‌زرانن حكومه‌ت سێوه‌ر كرد و ئه‌وه ده‌رخست ك ره‌وته‌گه‌ى وه‌ره‌و ئاڵشتكارى وه‌رده‌وامه.\nزيقار.. پياويگ ته‌قه له خيزان هاوسه‌ره ته‌ڵاقدرياگه‌ى كرد كاره‌ساتيگ له‌لى كه‌فته‌وه\nياساناسيگ باس له تازه‌كردنه‌وه‌ى پاريزگايگ له باشوور عراق ئه‌كا\nتره‌مپ: عراق و ئه‌فغانستان بايه‌سه وه‌رپرسيارێتى روێ وه‌ڕوێ بوينه‌وه‌ى داعش بگرنه مل\nحه‌شد شه‌عبى له‌باره‌ى مردن كارمه‌نديگى له نويسينگه‌يگ ناوخۆيى ئاشكراكردن دا\nبريتانيا مناڵ كرده‌سه سه‌رباز ئه‌را جه‌نگ له عراق و ئه‌فغانستان


Dommerbogen 14 BPH – ڕابەران 14 KSS\nشەمشونیش بە باوکی گوت: «ئەوم بۆ بهێنە، چونکە ئەوم بەدڵە.» 4دایک و باوکیشی نەیانزانی ئەوە لەلایەن یەزدانەوەیە، چونکە بەدوای هۆکارێکدا دەگەڕا لە دژی فەلەستییەکان؛ لەو کاتەشدا فەلەستییەکان بەسەر ئیسرائیلدا زاڵ بوون. 5ئینجا شەمشون و دایک و باوکی بەرەو خوار چوون بۆ تیمنا و هاتن بۆ ڕەزەمێوەکانی تیمنا و لەو کاتەدا جوانە شێرێک لێی هاتە پێش و دەینەڕاند. 6جا ڕۆحی یەزدان بە تواناوە هاتە سەری و وەک کارەبزن پارچەپارچەی کرد، ئەگەر چی هیچیشی بەدەستەوە نەبوو. کەچی دایک و باوکیشی ئاگادار نەکردەوە لەوەی کە کردی. 7ئینجا چوو و قسەی لەگەڵ ئافرەتەکەدا کرد و شەمشون بە دڵی بوو.\n15لە ڕۆژی چوارەمدا بە ژنەکەی شەمشونیان گوت: «مەکر لەگەڵ پیاوەکەتدا بکە بۆ ئەوەی مەتەڵەکەمان پێ بڵێت، ئەگینا خۆت و ماڵی باوکت بە ئاگر دەسووتێنین. داوەتتان کردووین هەتا ڕووتمان بکەنەوە؟»


داوای هەڵوەشاندنەوەی كۆمسیۆنی باڵای سەربەخۆی هەڵبژاردن و راپرسی هەرێمی كوردستان دەکرێت – لڤین پرێس\nداوای هەڵوەشاندنەوەی كۆمسیۆنی باڵای سەربەخۆی هەڵبژاردن و راپرسی هەرێمی كوردستان دەکرێت\nئینستتیوتی پەی بۆ پەروەردەو گەشەپێدا، لەراپۆرتێكی هەڵسەنگاندندا كە ئەمڕۆ ( ٢٢ / ٤ / ٢٠٢١ ) بڵاوكراوەتەوە داوادەكات” كۆمسیۆنی باڵای سەربەخۆی هەڵبژاردن و راپرسی هەرێمی كوردستان هەڵبوەشێنرێتەوە و پشت بە كۆمسیۆنەكەی عێراق ببەسرێت بۆ هەڵبژاردنەكان”.\nلە بەشێکی تری ڕاپۆرتەکەدا هاتووە” تاكو ئێستاشی لەگەڵدابێت كۆمسیۆن هیچ هەنگاوێكی نەناوە بۆ دروستكردنی تۆمارێكی دەنگدەرانی پاك و بێ خەوش، ئەگەر هەڵبژاردن لە هەرێمی كوردستان بكرێت دەبێت بەهەمان تۆماری دەنگدەرانی کۆنی عیراقی بكرێت كە پێشتر پێی كراوە، لەكاتێكدا ئەم تۆمارە پڕە لە خەوش و بە سەدان هەزار دەنگی مردوو و دووبارەو چەند بارە و ساختەی تیادایە”.\nكۆمسیۆنی باڵای سەربەخۆی هەڵبژاردن و راپرسی بەپێی یاسای ژمارە (4) ی ساڵی 2014 پێکهاتووەو كارەکانی دەكات، هەروەك لە مادەكانی دووەم و سێیەمی یاساكەدا هاتووە: “بەگوێرەی ئەم یاسایە دەستەیەك دادەمەزرێ لەژێر ناوی كۆمسیۆنی باڵای سەربەخۆی هەڵبژاردن و راپرسی بۆ ئەوەی ببێتە تاكە دەسەڵات (السلطة الحصریة) كە رێكاری هەموو هەڵبژاردن و راپرسییە گشتییەكان ئەنجام دەدا لەسەر ئاستی سەرتاسەری كوردستان-عێراق. بارەگای سەرەكی كۆمسیۆن لەپاریزگای هەولێری پایتەخت دەبێ و، بەگوێرەی پێویست نووسینگەكانی خۆی لەناوەندی پارێزگاكان و یەكە ئیدارییەكاندا دەكاتەوە. كۆمسیۆن دەستەیەكی پیشەیی سەربەخۆ و بێلایەنە و خاوەن كەسایەتی مەعنەویی خۆیەتی و ملكەچە بۆ چاودێری پەرلەمان و بەرپرسیاریشە لە بەرامبەریدا”.\nیەكەم: هەرچەندە ئەم كۆمسیۆنە وەك لە ناوی یاساكەیدا هاتووە (سەربەخۆ)یە، هەروەك لە بڕگەی (یەكەم)ی مادەی (پانزەهەم)دا هاتووە: ” كۆمسیۆن بودجەیەكی ساڵانەی سەربەخۆی دەبێ بەگوێرەی رێنمایی و رێسا پەیرەوكراوەكان دەبێ و لەلایەن ئەنجومەنەوە پێشنیاز دەكرێ بە راویژ لەگەڵ وەزارەتی دارایی و ئابووری و، پەرلەمان پەسەندی دەكات و دەخرێتە ناو بودجەی گشتی هەرێم”.\nدووەم: لە مادەی (سێیەم)ی یاساكەدا هاتووە كە ئەم دەستەیە (بێلایەن)ە، لەمەشیاندا لەگەڵ یاساكەدا یەك ناگرێتەوە چونكە كۆمسیۆن بەسەر پێنج حزبە سەرەكیەكەدا دابەشكراوە، ( ٩ ) ئەندامی ئەنجومەنی هەیە كە لە (3) پارتی دیموكراتی كوردستان، ( ٢ ) یەكێتی نیشتمانی كوردستان، ( ٢ ) بزوتنەوەی گۆڕان، ( ١ ) یەكگرتووی ئیسلامی كوردستان و ( ١ ) كۆمەڵی ئیسلامی كوردستان پێكهاتوون. نەك هەر لە ئەنجومەندا بەڵكو لە بواری كارگێڕیشدا رەنگی داوەتەوە، بۆ نمونە لە ( ١٢ ) بەڕێوەبەری گشتیی كۆمسیۆندا ( ٤ ) پارتی، ( ٣ )یەكێتی ( ٣ ) گۆڕان، ( ١ )یەكگرتوو و ( ١ ) كۆمەڵ دابەشكراون. دیارە ئەمە سەبارەت بە جێگری بەڕێوەبەرە گشتیەكان و بەڕێوەبەر و جێگرەكانیان و تا دوافەرمانبەر رەنگی داوەتەوە، ئەمەش لەگەڵ یاساكە و پێوەری بێلایەنیدا ناگونجێت.\nئەم رەوشەی لە كۆمسیۆندا دەگوزەرێت لەگەڵ ئە بڕگەیەشدا ناگونجێت كە بە زنجیرەی (ز) لە مادەی پێنجەمی یاساكەدا هاتووە سەبارەت بەو كەسانەی لە كۆمسیۆندا كار دەكەن: ” ئینتیمای بۆ هیچ پارتێكی سیاسی نەبێ لەكاتی ئەندامیەتیدا لە ئەنجومەن”. بەڵام هەموو ئەو كەسانەی لە كۆمسیۆن دانراون حزبەكان بۆ كاری خۆیان دایانناون. واتە كۆمسیۆنەكە تەنها بە ناو (كۆمسیۆنی سەربەخۆ)یە، بەڵام لە دەستنیشانكردی ئەنجومەنی كۆمسیۆن و دامەزراندنی سەرجەم فەرمانبەرەكانیدا (پێنج حزبەكە) كەسانی (سەربەخۆیان) داناوە نەك (سەربەخۆ).\nسێیەم: لە بڕگەی (پێنجەم)ی مادەی (چوارەم)دا هاتووە: ” بەرێوەبردنی پرۆسەی تۆماركردنی دەنگدەران و رێكخستن و نوێ كردنەوەی تۆمارەكانیان بۆ مسۆگەر كردنی مافی هەڵبژاردنیان”. هەروەها لە بڕگەی (یەكەم)ی مادەی (شەشەم)یشدا هاتووە: ” دامەزراندن و نوێكردنەوە و بژارد كردنی تۆماری دەنگدەران لەرێی هەموو جۆرە شێوازێكی تازەی بەردەست، لەسەر لایەنە پەیوەندیدارەكانیش پێویستە هاوكاری و هەماهەنگی لەگەڵ ئەنجومەندا بكەن بۆ گەیشتن بەو مەبەستە”.\nچوارەم: لە بڕگەی (دەیەم)ی مادەی (چوارەم)دا هاتووە ” كاركردن بۆ درووستكردنی متمانە لە پرۆسەی هەڵبژاردندا لای گشت تویژەكانی كوردستان و چەسپاندنی رۆشنبیریی هەڵبژاردن لەرێی درێژەدان بە پەیوەندی لەگەڵ گشت هاوبەشەكانی پرۆسەی هەڵبژاردنەوە”.\nپێنجەم: بەپێی بڕگەی (یەكەم) لە ماددەی (پێنجەم)ی یاساكەدا هاتووە: “ئەنجومەنی كۆمسیاران لە ( ٩ ) ئەندام پێك دێ كە لەلایەن پەرلەمانەوە بە زۆرینەی رەهای ئەندامانی هەڵدەبژێردرێن دوای ئەوەی لەلایەن لیژنەیەكی تایبەتەوە كە پەرلەمان پێكی دەهێنێ پێشنیاز دەكرێن، بەمەرجێك دوو ئەندامی ئەنجومەن بەلایەنی كەمەوە یاساناس بن هەروەها دەبێ نوێنەرایەتی ئافرەتان و پێكهاتەكان مسۆگەر بكرێ و ماوەی كاركردنی ئەنجومەنەكەش ( ٥ ) پێنج ساڵی رۆژژمێرییە”.\nئەوەی جێگەی سەرنجە ئەنجومەنی كۆمسیۆنی هەڵبژاردن بەپێی بڕیاری ژمارە ( ٣١ )ی ساڵی ٢٠١٤ ، لە رۆژی ٣ / ١٢ / ٢٠١٤ ەوە دەستبەكار بوونە، بەپێی ئەمەش ماوەی زیاتر لە ساڵێكە لەرووی یاساییەوە ئەنجومەنەكە ماوەی بەسەر چووە، كەچی تا ئێستاش پەرلەمانی كوردستان بەدواداچوونی بۆ ئەم گرفتە یاساییە نەكردووە!\nحەوتەم: هەر بەپێی بڕگەی (یەكەم) لە ماددەی (پێنجەم)ی یاساكەدا هاتووە لە ئەنجومەندا “دەبێ نوێنەرایەتی پێكهاتەكان مسۆگەر بكرێ”. كەچی نوێنەرایەتی پێكهاتەكانیش لەلایەن هەردوو حزبی سەرەكی لە كوردستان پێشنیار كراون و دانراون، پارتی نوێنەری (توركمان) و یەكێتیش نوێنەری (ئاسوری)ەكان!\nهەشتەم: لەگەڵ دەستبەكار بوونی كابینەی نۆیەمی حكومەتی هەرێمدا ( لە تەموزی ٢٠١٩ ) ئەندامێكی ئەنجومەنی كۆمسیاران لە بەشی پارتی دیموكراتی كوردستان، لە ئەندامێتی ئەنجومەن دەستی كێشایەوە كە ماوەی زیاتر لە سال و نیوێكە، كەچی تا ئێستا شوێنەكەی پڕ نەكراوەتەوە. ئەمە جگە لەوەی ئەندامێكی تری كۆمسیۆن لە بەشی پارتی دیموكراتی كوردستان لە رۆژی ٣ / ١١ / ٢٠٢٠ بەهۆی نەخۆشی كۆرۆنا كۆچی دوایی كرد و شوێنەكەی ئەویش چۆلەو پڕ نەكراوەتەوە. جگە لەمانە سەرۆكی كۆمسیۆنیش كە هەر لەسەر بەشی پارتی دیموكراتی كوردستانە نزیکەی ساڵێکە مۆڵەتی وەرگرتووەو لە كۆمسیۆن دەوام ناكات!\n١-لاوازی پەرلەمانی كوردستان لە پرۆسەی چاودێری و بەدواداچووندا كاریگەریی نەرێنی و خراپی لەسەر كۆمسیۆنی هەڵبژاردن كردووە و زۆربەی ئیش و كارەكانی وەستاوەو وەك پێویست بەڕێوە ناچێت.\n٢-خودی پەرلەمان كە لایەنی یاسادانەر و چاودێریشە بەسەر جێبەجێكردنی یاساوە، كەچی خۆی پێشێلی یاسای كۆمسیۆنی هەڵبژاردنی كردووە.\n٣-ئەندامانی كۆمسیۆنی هەڵبژاردن پێیان وایە یاساكەیان نەگونجاوەو پێویستی بە گۆڕین و هەمواركردنەوە هەیە، هەرچەندە پرۆژەی هەمواریش هەیە بەلام پەرلەمان هەنگاوی بۆ نەناوە.\n٤-لە كۆمسیۆنی هەڵبژاردن چەند پۆستێك هەیە بەپێی یاسا بۆیان دەستنیشانكراوە بەلام پڕنەكراونەتەوە.\n٥- كۆمسیۆنی هەڵبژاردن گرفتی كەمیی میلاكی فەرمانبەریان هەیەو پێویستە بۆیان دابمەزرێت.\n٦-ئەندامانی ئەنجومەنی كۆمسیۆنی هەڵبژاردن و سەرۆكەكەی ماوەی یاساییان بەسەر چووە، شەرعیەتی یاساییان نەماوەو بەنایاسایی كارەكانیان رایی دەكەن.\n٧- كۆمسیۆنی هەڵبژاردن كە بەپێی یاسا لەرووی داراییەوە سەربەخۆیە، بەڵام لە پراكتیكدا هیچ سەربەخۆییەكی دارایی نیە، چاوی لە دەستی وەزارەتی داراییە ئەگەر موچەیان پێبدات، یاخود بڕێكی كەم بودجەیان بۆ دیاری بكات.\n٨- كۆمسیۆنی هەڵبژاردن بەحیساب لەرووی كارگێڕییەوە سەربەخۆیە، كەچی سەربەخۆییان لێ زەوت كراوەو لەلایەن هێزە سیاسیەكانەوە دەستێخستنی بەردەوام لەكاروباریاندا هەیەو هەموو فەرمانبەرێكیش ئەگەر پشكپشكێنەو رەزامەندی ئەوانی لەسەرنەبێت بۆیان دانامەزرێت.\n٩-زۆرترین پێشێلكاری لە یاسای كۆمسیۆنی هەڵبژاردندا كراوە، لەكاتێكدا خۆیان دامەزراوەیەكن بۆ چاودێری و رێگری لە پێشێلكاری دامەزراون، ئەمەش خەوشێكی گەورەیە بۆ خودی کۆمسیۆن و پەرلەمان و سیستەمی حوكمرانیی هەرێمی كوردستان.\n١٠-هەرچەندە، بوونی كۆمسیۆنی هەڵبژاردن دەتوانێ هەنگاوێكی باش و ئەرێنی بێت بۆ پێشخستنی بنەماكانی دیموكراسی و حوكمڕانیی شەفاف، بەڵام لە ڕاستیدا ئەزموونەكە لە هەرێمی كوردستان لە ڕووی پراكتیكییەوە نەیتوانیوە سەركەوتن بەدەست بهێنێ و لەژێر گوشار و كاریگەریی دەسەڵاتی جێبەجێكردن و لایەنە سیاسییەكاندا بووە، ئەوەتا كۆمیسیۆنی باڵای سەربەخۆی هەڵبژاردنەكان نەیتوانیوە سەركەوتنی پێویست لە ئەرك و كارەكانیدا بەدەست بهێنێ و سەرۆك و ئەندامانی باڵای ئەم كۆمیسیۆنە بە سیستەمێكی پشكپشكێنە لە لایەن حزبە سیاسییەكانەوە دیاری دەكرێن.\n١١-وێڕای حەوت ساڵ تەمەنی كۆمسیۆنی هەڵبژاردن، تا ئێستاش نەیتوانیوە تۆمارێكی دەنگدەرانی پاك و بێگەرد بۆ هەرێمی كوردستان ئامادە بكات، ئەو تۆمارەی هەیە سەدان هەزار ناوی مردوو و دووبارەو ساختەو كوردانی پارچەكانی تری كوردستانی تیادایە كە بەپێی یاسا مافی دەنگدانیان نیە.\n١٢-لەژێر سایەی كۆمسیۆنی هەڵبژاردندا زۆرترین گزی و ساختەكاری لە هەڵبژاردنەكاندا كراوە، هەڵبژاردنی ساڵی 2018 ی پەرلەمانی كوردستان بە نمونە.\n١٣-لەهەرێمی كوردستاندا دوو كۆمسیۆنی هەڵبژاردن هەیەو ئەمەش بارگرانییەكی دارایی دروستكردووە.\n١-پەرلەمانی كوردستان لە زوترین كاتدا هەمواری یاساكەیان بكات و ئەو كەموكوڕیانەی لەیاساكەدا هەیە چاكیان بكات.\n٢-پەرلەمانی كوردستان لە زووترین كاتدا كاربكات بۆ دانانی ئەنجومەنی نوێی كۆمسیاران.\n٣-ئەگەر وەك پشكی لایەنە سیاسیەكانیش ئەندامانی ئەنجومەن دادەنرێن ناوی (سەربەخۆ) لە كۆمسیۆن بكرێتەوە.\n٤-ژمارەی ئەندامانی كۆمسیۆن بۆ ( ٥ ) ئەندام كەم بكرێتەوە.\n٥-پێویستە سەرۆكی كۆمسیۆن و بەرێوەبەری كارگێڕی بە دەوری لەنێوان ئەندامەكانەوە دابەش بكرێت تا یەك لایەنی سیاسی پاوانی نەكات.\n٦-بودجەی كۆمسیۆن بە جیا و بەپێی پێویست دەستنیشان بكرێت تا بۆ رایی كردنی ئیش و كارەكانیان پەكیان نەكەوێت یا پەكیان نەخرێت.\n٧-لە زوترین كاتدا كار بۆ دروستكردنی تۆمارێكی دەنگدەرانی پاك و بێگەردی دەنگدەران بكرێت.\n٨-پڕكردنەوەی تەواوی ئەو پۆستانەی بەتاڵن و بەپێی یاسا دیاریكراون.\n٩-ئەنجامدانی كۆبوونەوەی وەرزی لە نێوان لیژنەی پەرلەمان و كۆمسیۆن بۆ ئەوەی بەچڕی و لە نزیكەوە ئاگاداری یەكتر بن.\nدوو ئەندامی خۆجێی سوپای پاسداران كوژران\nعێراق خاوەنی سامانێكی ماددی و مرۆیی دەوڵەمەندە


بەرگریی لەش زیاد دەکات\nبەپێى داتاکان ئەو ڤاکسینەى کۆمپانیاى ئەسترازینیکا و زانکۆى ئۆکسفۆرد پەرەیان پێداوە ئەنجامێکى زۆر باشى هەبووە و بەرگری بەهێزى لاى کەسە بەتەمەنەکان دژى ڤایرۆسى کۆرۆنا دروستکردوە.\nبەپێى ڕاپۆرتێک کە لە گۆڤارى (لانسێت)ى پزیشکى (19ى تشرینى دووەمى 2020) بڵاوکراوەتەوە و ناس کورد کردوویەتی بە کوردی، ڤاکسینەکە بەرگرییەکى بەهێزى لاى ئەوانەش دروستکردوە کە تەمەنیان لە 70 ساڵ زیاترە.\nلاى خۆیەوە ماهیشى راماسامی، بەڕێوەبەرى بەشدار لە گروپى لێکۆڵەینەوەى زانکۆى ئۆکسفۆرد لە ڤاکسینەکان باسى لەوەکردوە، هیواخوازە ڤاکسینەکە سودى بۆ ئەوانە هەبێت کە مەترسى زیاتریان لەسەرە بەهۆى نەخۆشیەکەوە، بەڵام پێویستە شیکردنەوەى زیاتر بکرێت بۆ دڵنیابونەوە.\nلەلایەکى ترەوە ئەندرۆ پۆلارد، بەڕێوەبەرى گروپى ئۆکسفۆرد بۆ ڤاکسینەکان جەختیلەوەکردوەتەوە، لە کۆتایى ساڵدا ئەنجامى لێکۆڵینەوەکان دەردەکەون، لەئێستادا زووە بۆ زانینى ڕێژەى سەرکەوتوویى ڤاکسینەکە.\nڤاکسینى ئۆکسفۆرد/ئەسترازینیکا یەکێکە لە دیارترین ئەو ڤاکسینانەى کاریان لەسەر دەرکێت بۆ ڕوبەڕوبونەوەى ڤایرۆسى کۆرۆنا، پێشتریش سەرکەوتنى دوو ڤاکسینى کۆمپانیاکانى فایزەر و بیۆنتیک بە ڕێژى زیاتر لە 90% ڕاگەیەنران، بەڵام ئەوانیش پێویستیان بە لێکۆڵینەوە و تاقیکردنەوەى زیاترە.


هەنار یەكێكە لە میوە زۆر بەسوودەكان كە نزیكەی 100 جۆر ماددەی سوودبەخش لە پێكهاتەیدا هەیە.\nئـــا/ نـــاز - ماڵپه‌ڕی نه‌خۆشخانه‌ی به‌خشین\nلەهەزار ساڵ بەر لەئێستا هەنار وەك دەرمان و چارەسەر بۆ نەخۆشی یەكان بەكار هێنراوە . و لە ئێستاشدا توێژینەوەكان باس لە سوودە گرنگەكانی ئەم میوەیە دەكەن بەوەی كە یاریدەدەرێكی زۆر باشە بۆ ڕێگری كردن لە توشبوون بە شێرپەنجە , و هەروەها یارمەتی بەهێزكردنی سیستمی بەرگری لەش دەدات.\nلێرەدا بەكورتی ئاماژە بەچەند سودێكی تەندروستی ئەم میوەیە دەكەین ,لەوانەش:\n1. دژەئۆكسانە: بەتایبەت شەربەتی هەنار بەباشترین دژەئۆكسان دادەنرێت لەنێو شەربەتە سروشتیەكانی تردا, و یارمەتی خانەكان دەدات بۆ پاراستنیان لەمەترسی توشبوون بە لەناوچوون.هەروەها توشبوون بە هەوكردن كەم دەكاتەوە.\n2. سەرچاوەیەكی باشی ڤایتامین C یە : خواردنەوەی شەربەتی هەناری فرێش بڕێكی باش لە پێویستی ڕۆژانەی جەستە بۆ ڤایتامین (C) دابین دەكات.\n3. ڕێگری كارە لە توشبوون بە شێرپەنجە: دەبێتە هۆی وەستاندن و كەمكردنەوەی گەشەی خانە شێرپەنجەییەكان.\n4. پارێزەرە لە توشبوون بە زەهایمەر: یاریدەی بەهێزكردنی بیر و یادگەی مرۆڤ دەدات وە لە توشبوون بە زەهایمەر دەیپارێزێت.\n5. بۆ دەزگای هەرس بەسوودە: شەربەتی هەنار دەبێتە هۆی كەمكردنەوەی هەوكردنی ڕیخۆڵەكان , و یاریدەی ئاسانكردنی كرداری هەرسكردنی خۆراك دەدات.\n6. دژەهەوكردنە: بەهۆی دەوڵەمەندی بەدژەئۆكسانەكان, دەبێتە هۆی كەمكردنەوەی مەترسی توشبوون بە هەوكردن .\n7. بۆ نەخۆشیەكانی دڵ بەسوودە: دەبێتە هۆی چالاككردنی سوڕی خوێن , هەروەها ڕێگە لە نیشتن و كۆبوونەوەی چەوری و ماددە زیانبەخشەكان دەگرێت لەناو دەمارەكانی خوێندا, و بەمەش مەترسی توشبون بە نەخۆشیەكانی دڵ كەمتر دەكاتەوە.\n8. بۆ هەوكردنی جومگە و ڕۆماتیزم: بەهۆی ئەوەی دژە هەوكردنە و دەبێتە هۆی كەمكردنەوەی مەترسی توشبوون بە هەوكردنی جەمگەكان و ڕۆماتیزم.\n9. بۆ بەرزە فشاری خوێن: ڕۆژانە خواردنەوەی شەربەتی هەناری سروشتی و فرێش یاریدەی دابەزاندنی بەرزەپەستانی خوێن دەدات.\n10. بۆ نەخۆشی شەكرە: وەك چارەسەرێكی نەخۆشی شەكرە بەكار دەهێنرێت , و ڕێژەی شەكر لەخوێندا كەم دەكاتەوە.\n11. سەرچاوەیەكی باشی پۆتاسیۆم و ڤایتامینەكانی ( B6و E و K ) و بۆتەندروستی جەستە بەسودە.\nئەوەی پێویستە ئاماژەی پێبدرێت ئەوەیە كە نابێت شەربەتی هەنار شەكری بۆ زیاد بكرێت, و پێویستە بە تازەیی ئامادەبكرێت و بخورێتەوە تا سودە تەندروستیەكانی ببەخشێت.


رێ کردن تا دوا وێستگە\nلە جیاتی وشەو دەربڕنێکی جوان، بە سەتان وێنەی جۆراوجۆر لە هزرو خەیاڵماندا وێنای جیهان و جوانی و ناشرینیەکانی دەکەین و بێدەنگی لە ئاست چەوتی و ناشرینیەکانەوە هەڵدەبژێرین و خولیای جوانیە دوورەدەستەکانەوە دەبین.\nئێمە دەمانەویست هەر لێرەوە، لەم سەکۆیەوە، ئالەم وێستگە هەستیارو ستراتیژیەوە، دونیایەکی جوان و بێ خەوش و شارستانیەتێکی ناوازە و کولتورو تێگەیشتنێکی نوێ دروست بکەین و بۆ نەوەکانی داهاتوو بە میرات بە جێی بهێڵین.\nئێمە لە گۆشەنیگای باوەڕی بەهێزمان بە وێناکردنی دونیایەکی بێ خەوشەوە ئارەزوویەکی قووڵ و گەورەمان هەبوو بە یەقین وەک پاڵپشتیکاری گەیشتن بە حەقیقەت و ماهیەتی خەونەکانمانەوە.\nئێمەی پێشەنگانی مەعریفە و سەری رم و کاروانچیانی رەوتی مێژووی ئەوسا، دەمانەویست لە رێگەی وێناکردنێکی ئێستاتیکی و رازاوەوی پڕلە ئاراستەو رەنگی هەمەجۆرەوە، سنوورەکانی خەون و خەیاڵ و فانتازیاو ئەفسانە ببڕین و جیهانێک بەرهەڤ بکەین، شوێنی هەموومانی تێدا ببایەوە.\nئێمە دەمانەویست سەرباری قووڵایی زەریاکان و پانتای بەرینی زەویەکان و بەرزی کێوەکان و مەترسی هەڵدێرەکان و بەرزی ئاسمان و دووری ئەستێرەکان و ساردوسری شەوانی زستانەکان و تاریکی شەوەکان، روناکی بەرهەم بێنین و دونیایەکی نمونەیی دروست بکەین.\nئێمەی گەریدەکانی نێو رووداوەکانی مێژوو دەمانەویست قسەیەک بکەین دەربارەی چۆنیەتی پەیوەست بوون بە نیشتیمان، گێڕانەوەی ئینتیما بۆ نەتەوەو خاکو جوغرافیا و شکۆی نەژادی کورد. نەک هەر هەر جوغرافیای سیاسی، نەک هەر نیشتیمانی یەک بەشی داگیرکراو، بەڵکو گەڵاڵەکردنی گرێبەستێکی نوێ بۆ دووبارە پەیوەست کردنەوەی رۆح بە نیشتیمانی گەورە و پرسیاری نوێ دەربارەی پرسی نەتەوەو ئازادی و سەربەخۆییەوە.\nلە ئاوارەییدا هەمیشە ترسێکی هەژمونگەرا، رازێک، نهێنیەک، بۆشاییەک و دیاردەو هەستێکی غەریب و نەستێکی شاراوە لە ناختدا چەکەرە دەکات.\nجاری واهەیە ئەو ترسە شاراوەیە پانتای خەیاڵت دەتەنێتەوە بۆ ئەوەی پەی بە هۆکاری پاڵنەری ئەو ترسەوە ببەی.\nرەگەزە جەوهەریە پێکهێنەرەکانی فەزای ئەم ترسە خۆیان لە ترسەکە قێزەوەنتر و گەورەتر و ترسناکترن.\nتۆ ناتەوێ زۆر هزرەکانت دابەستە و وابەستەی زنجیرکراوی ئەم ترسەوە بکەیت، بەڵام هیچ پەسارێک و سەرپەنایەک بۆ رزگاربوون و خۆ حەشاردان شک نابەی.\nئەشێت سەرچاوەی ئەم ترسە مەرگێکی لەناکاوو کوت و پڕی یەکێکی نزیکت بێت. رەنگە هەواڵێکی ناخۆش و دڵتەزێنی ئازیزێکی نیشتیمان بێت.\nیا لەوانەیە ترس لە سبەییو دوارۆژ و ئەو رووداوانە بێت وەک تەمێکی خەست و قورس، بەر بە ئاراستەی بیرکردنەوە ئەرێنیەکانت دەگرن و رێگاکانی دەربازبوونت بەرەوروو دادەخەن.\nبەڵام لەناو ئەم فەزا داسەپاوەدا، لە رووبەری ئەم کۆنتێکستە ناسرووشتیە نامۆیەدا ، هەمیشە خۆت لە دۆخی ونیدا دەبینیەوە.\nلەم دۆخەدا بەردەوام ماتی و حاڵەتێکی بێدەنگی خورسک ئامادەیی هەیە، سەرلەبەری ستراکتۆری سایکۆلۆژیا و خانەکانی مێشکت داگیر دەکات و دواجار دەبێ بە بەشێکی دانەبڕاو لە جەستەی فیزیکی و هزرو مەودای جووڵەو کاراکتەری سایکۆلۆژیتەوە.\nدابڕان لە هەواڵ و خۆجیاکردنەوەی رۆحی لە نیشتیمان و بژاردەی ئۆف لاین دادی دەست خستنی ئاسودەیی دەروونی و جێگربوونی هزروخەیاڵ و لغاوکردنی دڵەراوکێت نادات.\nلای تۆ دەمێک ساڵە مەعریفەیەکی کۆمەڵایەتی و باوەرێکی بەهێزی تازە لە رێگەی ئەزمون و خوێندن و خوێندنەوە و رەفتارەکانتەوە گەڵاڵە بووە و رەگوریشەی لە قووڵایی جەستەتدا داکوتاوە و دەست بەردار بوون لێی وەک رووخاندنی کێوێک و گواستنەوەی ئاواییەک و پێوانی ئاوی دەریایە بە پەرداخێکەوە.\nترس هەستێکی بونیادیە، دێوەزمەیەکە نە دەتوانی لە ئەنجامی پرۆسەیەکەوە خۆتی لێ جیاکەیتەوە نە توانای وێناکردنێکت هەیە لە رێگەی پشکنین و دیراسەو وردبوونەوەوە لە نهێنیەکەیەوە تێ بگەی و بگەی بە بنج و بنەوانی هۆکارەکەیەوە.\nلەم دۆخەدا ناچاری پەنا بۆ مێتۆدێک و فەلسەفەو باوەرێکی تازەی سەلمێنراو ببەی، یارمەتی رێ کردنێکی ئیجباریت پێ بدات، ژیان بە نیوەچڵی جێ نەهێڵی و تادوا وێستگە لە شەمدندەفەری شڕوشەپڕێوی چارەنووس دانەبەزی و کۆڵ نەدەی و خۆت رادەستی چارەنووسی نادیارو نارۆشنەوە نەکەی.


چەندین ملێۆن دیناری 25 هەزار دیناری دەستی بەسەردا گیرا\nگوڵان میدیا October 19, 2021 هەواڵ\nلە سنووری پارێزگای سلێمانی دوو تۆمەتبار دەستگیر دەكرێن كە بڕی 15 ملیۆن دیناری ساختەیان پێبووە و بەنیازبوون لە ناو بازاڕی قەزای سەید سادق ساغی بكەنەوە.\nبەڕێوەبەرایەتی پۆلیسی سلێمانی رایدەگەیەنێت كە دوای ئه‌وه‌ی بەشی پۆلیسی سەید سادق ئاگادار كرایەوە لە دوو كەس لەناو بازاڕی سەید سادق كە گومان دەكرێت دراوی ساختەیان پێبێت، دەستبەجێ بەشی پۆلیسی سەید سادق بنكەی پۆلیسی حەساری راسپارد بۆ بەدواداچوون و لێكۆڵینەوە، هەمان رۆژ توانرا دوو كەسەكە بدۆزنەوەو و دەستگیریان بكەن\nئەوەش خراوەتەڕوو كە بڕی 15 ملیۆن دیناری عیراقی لە جۆری 25 هەزار دیناری لەلایان بووە كە هەموو بڕی پارەكە ساختە بووەو بەنیازبوونە لەناو بازاڕی قەزای سەید سادق ساغی بكەنەوە، بەڵام لەلایان پۆلیسەوە دەستبەسەر بڕی پارەكە گیراو هاوكات دوو تۆمەتبارەكەش دەستگیركران.\nهەروەها پۆلیسی سلیمانی ئاماژەی بەوەشداوە کە ئێستا هەردوو تۆمەتبارەكە بەبڕیاری دادوەر راگیراون و دۆسیەیان بۆ كراوەتەو لێكۆڵینەوەش لەگەڵیان بەردەوامە.